Orang selalu bercakap tentang tokoh-tokoh besar
yang membawa perubahan dari segi budaya.
Mereka yang cipta detik itu, atau detik itu yang cipta mereka?
Begitulah Martha.
Dia meninggalkan kesan besar kepada budaya.
Dia antara wanita paling berpengaruh.
Martha Stewart!
- Martha Stewart! - Martha Stewart!
Dia kekal relevan selama lebih 50 tahun.
Saya Martha Stewart.
Saya boleh buat apa-apa saja.
- Martha Stewart! - Mari kemas katil ini.
Hisap ganja dan stimbot.
Martha antara guru terhebat.
Dia dihormati.
Hingga kini, Martha Stewart menarik perhatian kita.
Kita boleh katakan Martha ialah pempengaruh pertama.
Dia membentuk dunia yang kita diami.
Wanita Amerika perlu dibimbing
untuk tidak lagi membuka tin sup krim cendawan
dan menuangkannya ke atas brokoli dan ayam rebus.
Sebelum adanya Martha, ada ramai wanita yang memberi nasihat rumah tangga.
Perkara paling utama tentang wanita-wanita ini,
mereka mestilah lemah lembut.
Saya Betty Crocker, dan saya janjikan kek sempurna untuk anda.
Mereka tunjukkan perkara yang mudah.
Silinder yang penuh kelazatan.
Apabila Martha muncul,
dia menyampaikan sesuatu yang sangat berbeza.
Jika anda ada ramai tetamu untuk Hari Kesyukuran tahun ini,
masaklah lebih daripada satu hidangan ayam belanda.
Ini antara ayam belanda paling cantik.
Ia dibaluti pastri lapis.
Dia menjadi aspirasi kepada jutaan orang.
Dia bawa idea bahawa kita boleh memiliki kesemuanya.
Martha Stewart, seorang jutawan swajaya.
Dia menyampaikan kepada para wanita,
"Pengurusan rumah tangga boleh jadi sesuatu yang berkuasa."
Dari dulu saya cuba mengisi kekosongan. Sesuatu yang tak wujud.
Sesuatu yang orang perlu, mahu dan tidak miliki.
Dia ingin membolehkan
orang memiliki kediaman dan persekitaran yang diingini,
tak kira kita ada wang atau tak.
Standard tinggi yang Martha tetapkan untuk dirinya
kini menjadi standard ramai orang juga.
Itulah masalah bagi ramai wanita.
Semuanya fantasi.
Mengejar gaya hidup yang kita tak boleh miliki.
Pengurusan kediaman yang terlalu sempurna.
Orang rasa terancam.
Kita mempunyai perasaan bercampur-baur yang kuat
mengenai peranan wanita di rumah.
"Dia taasub dengan kesempurnaan. Dia kuat mengawal." Pendapat awak?
Saya mengaku.
Orang serang saya kerana jadi suri rumah, tapi apa saya buat sebenarnya?
Saya meraikan sesuatu yang sekian lama diabaikan.
Saya anggap diri saya feminis moden.
Semua orang anggap dia sempurna,
tapi masih ada sesuatu yang dikejarnya, dan dia takkan berhenti selagi tak dapat.
Dia dihantui oleh hasil ciptaannya sendiri.
Martha Stewart didakwa atas tuduhan jenayah.
KEJATUHAN CIK SEMPURNA
Dia dikaitkan dengan kesempurnaan, dan ini kejatuhannya.
Dia berdepan hukuman penjara.
BEBASKAN MARTHA
Memang sempurna.
- Paling sempurna. - Keadaan sempurna.
- Sempurna tempatnya. - Corak sempurna.
Sempurna.
Sangat sempurna.
Penutup sempurna untuk hidangan sempurna.
Pada suatu ketika dalam hidupnya, Martha percaya kepada idea kesempurnaan.
Namun, persoalannya bukanlah sama ada kesempurnaan dapat dicapai.
Persoalannya adalah, "Apa yang perlu dikorbankan?"
Apa benda yang awak paling tak suka?
Susah nak jawab soalan itu.
Saya tak suka pembaziran.
Saya tak suka ketidakcekapan.
Sikap suka mengelak.
Sikap tak sabar.
Saya tak suka orang yang buat sesuatu melebihi kemampuan.
Saya tak suka kerja yang tidak teliti.
Marah tak tentu pasal.
Saya tak suka apron dan baju kerja rumah.
Saya pernah tak suka warna ungu.
Memang tak suka. Namun, taklah benci. Warna merah pun.
Saya tak tanam tumbuhan merah di kebun saya.
Jika ada tumbuhan merah, biasanya saya akan cabut.
Warna merah ialah satu lagi benda yang saya tak begitu suka.
Okey. Soalan seterusnya?
Hari ini 18 Oktober.
Ada banyak kerja di kebun.
Saya nak bina laluan dari jalan utama ke kebun rumah musim panas.
Saya rasa kita patut guna batu kasar macam laluan lain.
Macam ais retak.
Hantar.
Ada satu pepatah yang saya suka.
Jika kita nak bahagia setahun,
berkahwinlah.
Jika kita nak bahagia sedekad,
belalah anjing.
Jika kita nak bahagia seumur hidup,
berkebunlah.
Kebun ini nampak cantik.
Saya rasa kita perlu cantas sikit kayu petinya.
Perenggan baru.
Saya difitnah kerana mementingkan kesempurnaan,
dikritik kerana cuba mewujudkan gaya hidup yang tak dapat dicapai,
dan bukan itu yang saya buat.
Saya cuma nak mendidik.
Ada bunga peoni yang mati, dan itu buat saya rasa sangat sedih.
Hantar.
Saya pentingkan kesempurnaan.
Sifat itu dalam keluarga saya. Bermula dengan ayah saya.
Ayah suruh kami adik-beradik belajar berkebun.
Semua benda dia boleh tanam. Saya anak perempuan idaman.
Saya nak belajar. Banyak benda diajarnya. Saya dengar cakap.
Ayah beri saya kepercayaan untuk gosok baju linennya.
Dia ada jaket Harris Tweed
dan tali leher biru firus yang padan dengan mata birunya.
Ayah saya seorang yang sangat kacak.
Dia sayang saya.
Orang lain pun sedar yang saya anak kesayangannya.
Dia rasa saya lebih menyerupai dia berbanding anak-anak lain.
Dari segi apa?
Dia juga pentingkan kesempurnaan.
Dia menyelesaikan tugas yang diberikan kepadanya.
Bukan sebagai pekerja. Dia pekerja gagal.
Dia mampu buat apa-apa saja yang dia nak,
tapi dia terperangkap dengan kerja sebagai jurujual.
Kadangkala, dia memulakan harinya dengan segelas besar kopi dan wain merah.
Adakah dia kaki botol? Mungkin.
Namun, dia tak nampak macam kaki botol.
Dia tak pernah terhuyung-hayang atau baling dan pecahkan barang.
Ayah saya tak begitu.
Namun, hatinya tak puas dan tak bahagia.
Dia tak mampu tanggung 6 anak. Kami perlu makan.
SUARA ERIC SCOTT ABANG
Jadi, kami ada kebun.
Kami tukar hasil tanaman dengan barangan lain.
Dia berdiri di belakang macam sarjan.
Garang.
"Cara kamu salah."
Dia beri kami arahan, "Cabut rumput."
Jika kami tak buat, kami akan dihukum.
Kami pernah dipukul dengan kayu ela.
SUARA FRANK KOSTYRA ADIK
Kami takut kayu ela. Kadangkala, tali pinggang.
Hingga kini, saya benci berkebun.
Dia dibuang kerja.
Tiada wang simpanan.
Enam anak.
Mereka perlukan wang.
Ada gadis di seberang jalan yang jadi model ketika masa lapang.
Dia dan ibunya beritahu saya,
"Kamu sesuai jadi model. Kamu nak diperkenalkan?"
Saya dibayar 15 dolar sejam,
dan itu jauh lebih baik daripada upah 50 sen menjaga budak.
Orang yang aktif dan sibuk, berhenti!
Kini, anda boleh hilangkan bau badan.
Itu peristiwa besar di Nutley, New Jersey.
SUARA KATHRYN EVANS ADIK
Semua orang nak tengok Martha.
Saya bukan model yang hebat. Saya tak pernah capai tahap itu.
Namun, saya boleh dikatakan berjaya.
Saya beri mak saya hampir semua gaji saya kerana ada anak-anak kecil di rumah.
Dia sentiasa pastikan makanan kami sedap.
Dia pandai memasak.
Saya bantu mak saya di dapur,
mempelajari semua benda.
Dia cikgu, dan dia masak 16 hidangan sehari.
Saya rasa dia hebat kerana mampu buat semua itu.
Namun, rumah dan kehidupan yang sama macam orang lain
bukanlah keinginan saya.
Martha dapat biasiswa di Barnard School, Bandar Raya New York. Sangat berprestij.
Saya sangat suka kolej.
Saya suka sejarah, sejarah seni, ekonomi.
Saya gadis popular di kampus.
Saya dikenali. Gadis cantik yang tinggi dan berambut perang dari New Jersey,
yang memakai seluar Bermuda dan nampak bergaya.
Saya mencari pengembaraan,
mencari masa hadapan.
Di Barnard,
ada seorang gadis yang datang ke kolej menaiki Rolls-Royce mewah.
Kami semua tertanya-tanya, "Siapa dia?"
Dia jumpa saya waktu kelas seni dan kata, "Saya ada abang di Yale Law School.
Nak janji temu dengan dia?"
Dia jemput saya naik sedan Mercedes kuningnya.
Saya tak pernah naik Mercedes.
Kami keluar makan malam. Dia sangat sopan dan kacak.
Dia banyak mengembara.
Memang seronok dapat jumpa pemuda yang sofistikated.
Dia ada kad American Express. Bukan calang-calang orang memilikinya.
Dia sangat menarik, suka bergurau dan baik.
Selesai makan malam, saya dilamun cinta.
Andy Stewart, aduhai.
Dia bagaikan cahaya.
Andy sangat baik,
langsung tak macam ayah saya.
Dia kirim wang kepada saya untuk tiket tren,
dan saya melawatnya setiap hujung minggu di Yale.
Saya tak pernah meniduri sesiapa sebelum itu.
Dia sangat agresif.
Saya menyukainya.
Dia lamar saya.
Nampak macam tindakan yang sewajarnya.
Jatuh cinta, berkahwin.
Namun, apabila saya beritahu ayah saya, saya ditampar.
Dia tampar saya kuat-kuat dan kata, "Kamu tak boleh kahwin dengan dia.
Dia orang Yahudi."
Saya masih ingat ditampar.
Saya tak terkejut pun kerana dia seorang pentaksub.
Dia juga impulsif.
Saya kata, "Saya tetap akan kahwin tak kira pendapat ayah."
Saya buat gaun pengantin dengan bantuan ibu saya.
Gaun itu ada butang organdi kecil di belakangnya.
Gaun itu memang cantik.
Hari perkahwinan itu meriah.
Sangat indah.
Itulah permulaan hidup saya.
Kami putuskan untuk berbulan madu lama di Eropah.
Lima bulan lamanya.
Saya rekodkan setiap menu, setiap makanan kami.
Ia membuka mata.
Penyediaan makanannya...
Saya tak tahu rasa buah zaitun selain daripada
buah zaitun hijau dengan sos pimento di dalam balang.
Tiada orang yang sofistikated di tempat asal saya pada 1960-an.
Seni binanya,
serta kebun yang saya kunjungi...
Semua itu membangkitkan minat saya dalam masakan, pelancongan dan penerokaan.
Saya rasa itulah bidang yang saya nak ceburi dalam hidup.
Kami mengembara serata Itali, dan tiba di Florence pada malam Easter.
Saya kena pergi gereja,
dan saya pergi ke katedral di sana.
Andy di bilik hotel.
Dia tak berminat nak masuk ke Duomo dengan saya.
Mendengar muzik yang mengagumkan di katedral itu...
Tempat itu sangat romantik,
dipenuhi dengan pelancong,
dan saya bertemu seorang lelaki kacak.
Dia tak tahu saya dah kahwin.
Saya seorang gadis yang berada di katedral seorang diri pada Malam Easter.
Dia penuh emosi. Saya pun sama.
Sebabnya, tempat itu penuh emosi.
Saya tak pernah alami pengalaman sebegitu.
Kubah besar yang begitu indah dan lukisan di sekeliling kita.
Itu bukanlah sesuatu yang saya pernah lihat.
Jadi, apa salahnya cium orang tak dikenali?
Adakah awak...
Apa perkataan yang saya cari, ya?
Nakal?
Itu tindakan nakal atau curang?
Dua-dua bukan. Bukan tindakan nakal mahupun tidak setia.
Itu tindakan ikut emosi dan spontan.
Itulah pendapat saya.
Memang mengujakan kerana tempat itu begitu penuh emosi.
Alangkah bagusnya kalau kita semua dapat merasainya.
Saya 19 tahun waktu itu.
Saya tak nak pulang.
Kami pulang ke New York, dan realiti mula menyedarkan kami.
Anak saya, Alexis, dilahirkan.
Zaman itu, orang dapat anak waktu muda.
Begitulah gaya hidup dan tabiatnya.
Saya sangka itu perkara biasa.
Rupa-rupanya, jadi ibu bukanlah perkara biasa.
Sukar baginya menyesuaikan diri sebagai ibu.
SUARA KATHY TATLOCK KAWAN
Dia gembira apabila Lexi tidur kerana dia boleh bersendirian.
Dia menjaga Lexi, tapi dia tak memanjakannya.
Dia bersikap agak dingin.
Saya boleh katakan dia tak pandai tunjukkan emosi.
SUARA SUSAN MAGRINO PUBLISIS
Itu bukan diri Martha.
Martha Besar, iaitu ibu Martha,
beritahu saya yang dia rasa dia kurang memeluk Martha.
Kami tak bercakap tentang perasaan.
Itu tak wujud waktu kami membesar.
Kami disayangi
secara samar-samar apabila kami patut disayangi.
Tak banyak "kemesraan" dalam keluarga kami.
Cuma ada rutin harian.
Praktikal.
Bagaimana saya nak jadi ibu yang hebat
jika saya tidak dididik untuk jadi seorang ibu?
Martha sangat bercita-cita tinggi.
Dia menyasarkan sesuatu yang tiada pada dirinya ketika itu.
Saya tak tahu pengakhirannya,
tapi saya tahu dia akan berjaya.
Itu memang ada dalam dirinya.
Bapa mertua saya broker saham.
Saya rasa pekerjaan itu menarik.
Saya pun putuskan untuk sertai Wall Street.
Wall Street tak sesuai untuk wanita.
SUARA ANDY MONNESS BROKER SAHAM
Tiada kerani wanita mahupun wanita yang uruskan bursa.
Memang tiada wanita.
Tandas wanita pun tiada.
Lama saya menemu duga dia,
dan dia kata dia tak nak cari rezeki sebagai gadis berambut perang yang cantik.
Dia petah,
dan penampilannya sempurna. Faham maksud saya?
Saya ambil dia kerja.
Saya saja wanita di firma itu.
Saya perlu bersikap tegas.
Itu belum kira gangguan yang saya perlu hadapi.
Namun, mereka sangat bijak.
Saya belajar banyak benda di firma itu.
Martha memang lebih bagus daripada orang lain.
Dia sangat anggun dari segi sosial dengan kliennya.
Mereka sangat suka dia.
"Broker saya nak bawa saya makan tengah hari."
Broker itu Martha Stewart.
Memang seronoklah makan tengah hari itu.
Saya jumpa ramai orang,
dan ketika itu saya belajar cara berkelakuan dengan jutawan.
Ingat ya, pada zaman itu,
menjadi jutawan ialah sesuatu yang luar biasa.
Saya mula memperoleh wang yang banyak.
Dia memperoleh suku juta setahun.
Klien mendapat untung yang banyak.
LEVITZ MENJUNAM 12 1/4
Kami cadangkan satu saham,
dan harganya naik daripada 6 kepada 90 dan jatuh semula kepada 6.
Tiba-tiba saja, mereka rugi.
Hati Martha hancur luluh.
Pasaran saham jatuh dan ramai orang rugi.
Perkara yang boleh dikawal oleh Martha akan baik hasilnya.
Perkara yang tak boleh dikawalnya yang buat dia naik gila.
Saya mula rasa penat kerana pekerjaan itu tak mudah.
Saya pun tinggalkan Wall Street.
Kami berpindah ke Westport, Connecticut,
pekan paling jauh untuk ulang-alik dari New York.
Kenapa awak pilih Westport?
Kami jumpa rumah idaman kami.
Rumah buruk di Turkey Hill Road yang kami perlu miliki
dan baiki.
Jika saya tak beli rumah itu, saya takkan jadi diri saya sekarang.
Namun, saya tetap akan jadi seseorang. Seseorang yang lain.
Saya takkan jadi Martha Stewart, si suri rumah.
Rumah itu rumah ladang terbiar yang perlu diubah suai sepenuhnya.
Ibu bapa saya berpindah dari apartmen di Riverside Drive...
SUARA ALEXIS STEWART ANAK
...dan heret saya ke Connecticut.
Kami berpindah ke rumah ladang "menawan" yang ada tab mandi tanpa pancuran air.
Kami isi air di dalam bekas Tupperware untuk basuh rambut.
Persoalan yang dibangkitkan ekoran...
Waktu itu skandal Watergate.
Kami mengecat seluruh rumah.
Saya cat sendiri di atas tangga sambil mendengar berita Watergate.
...pencuri yang pecah masuk ibu pejabat
Jawatankuasa Kebangsaan Demokratik di Watergate...
Kami macam penghuni asal di Westport, Connecticut.
Pada tahun 1976, ada ayam di laman belakang.
SUARA LLYOD ALLEN KAWAN
Jiran-jiran telefon Dewan Perbandaran dan kata, "Ada wanita di Turkey Hill
yang bela ayam di laman belakangnya."
Itu tak pernah berlaku.
Macam set penggambaran desa dan Martha pula pelakonnya.
Saya suka membaiki hartanah, meluaskannya, dan berkebun
seperti di tempat asal saya di Nutley, New Jersey.
Kebunnya memang cantik.
Dia usahakan kebun itu dengan tangannya sendiri.
Mereka nampak seronok membina Ladang Turkey Hill.
Tempoh awal saya di Turkey Hill Road
buat saya sedar yang saya benar-benar suka urus rumah tangga, jadi suri rumah,
dan kemas rumah.
Andy menjadi presiden
penerbit buku seni terulung di Amerika.
Saya terfikir, "Seronoknya.
Kami boleh jemput para penulis buku untuk makan malam di rumah kami."
Saya nak layan tetamu.
Dia selalu jemput orang.
SUARA RITA CHRISTIANSEN ADIK IPAR
Dia jemput jiran untuk Hari Kesyukuran dan Easter...
Makanannya memang lazat.
Saya sedar yang saya suka adakan majlis
yang luar biasa, cantik dan meninggalkan kesan.
Saya patut mulakan perniagaan katering.
Dia seorang genius.
Dia beralih daripada menjadi model kepada broker saham,
kemudian, tiba-tiba saja,
dia jadi katerer parti untuk kawan-kawannya.
Saya buat puding plum untuk 200 orang,
dan saya buat skon,
dan saya juga buat jem dan jeli.
Buatan tangan. Tiada yang dibeli. Semuanya dibuat sendiri.
Ia mendapat sambutan ramai.
Muzium Seni Moden. Muzium Metropolitan.
Rumah di Greenwich, rumah di Westchester atau rumah di Bedford.
Parti koktel dari jam enam hingga lapan di Sotheby untuk 700 orang.
Kami cuba buat sesuatu yang luar biasa. Kami nak tarik perhatian orang.
Botol vodkanya bukan biasa-biasa, tapi botol vodka di dalam ais.
Meja crudités yang besar. Sayur, anggur, buah, dan keju.
SUARA SARAH GROSS KATERER
Tiada sesiapa pernah buat begitu.
Macam set penggambaran filem.
Bayangkan sajalah strawberinya terkeluar daripada bakul.
Memang cantik.
Melihat karya pelukis Belanda
dan cara mereka memaparkan makanan dan buah-buahan...
Semua itu menjadi inspirasi saya.
Martha pandai wujudkan keseronokan dan keterujaan.
Dia jadi katerer parti untuk tokoh seperti Paul Newman, Beverly Sills...
Kami menarik perhatian ramai orang dan jadi perniagaan bernilai jutaan dolar.
Itulah permulaan Martha Stewart.
Martha memiliki perniagaan katering yang berjaya,
suami yang menguruskan sebuah syarikat penerbitan yang hebat,
perkahwinan sempurna.
Keadaan nampak hebat.
Namun, benarkah?
Dia tak puas di rumah.
Entah berapa ramai teman wanitanya waktu itu,
tapi saya rasa ada beberapa orang.
Wanita muda, dengarlah nasihat saya.
Jika anda dah kahwin dan anda rasa bahagia,
tapi suami anda mula curang, dia memang lelaki tak guna.
Pandang dia. Dia tak guna. Jadi, tinggalkan perkahwinan.
Namun, saya tak dapat buat begitu.
Bukankah awak ada hubungan sulit pada awal perhubungan
atau ketika awak jadi broker saham?
Ya, tapi saya tak rasa Andy tahu.
- Dia kata dia tahu. - Yakah?
Ya, awak beritahu dia.
Dia kata dia tak menyimpang daripada perkahwinan
hinggalah awak beritahu yang awak dah menyimpang.
Itu tak benar.
- Saya tak rasa begitu. - Apa berlaku? Awak ada hubungan sulit?
Saya ada hubungan sulit singkat dengan lelaki Ireland yang sangat kacak.
Hubungan itu tak bermakna pun.
Tiada makna.
Dari segi... Hubungan itu takkan...
Saya takkan bercerai kerana hubungan itu.
Ia tiada makna.
Tiada makna.
Sama macam ciuman di katedral itu.
Mereka pasangan yang memiliki segalanya.
Namun, saya tak rasa mereka menemui kebahagiaan.
Lexi terperangkap di tengah-tengah.
Dia sendiri begitu keliru dan marah.
Saya membesar dalam keluarga yang sangat tak selesa.
Saya belajar memendam kebanyakan emosi saya.
Martha tak gembira dengan perkahwinannya dan proses membesarkan anaknya.
Itulah elemen yang hilang.
Kita boleh dengar pertengkaran dengan staf.
SUARA ELIZABETH HAWES PENULIS
Dia ada cara khusus untuk buat sesuatu. Dia pentingkan kesempurnaan.
Sikap suka mengarah bapa mereka
diwarisi oleh Martha.
Orang rasa didera olehnya.
Dia mempunyai tanggapan yang salah terhadap kejayaan.
Dia bagaikan jerung yang besar.
Kita boleh dibaham.
Dia sanggup gertak orang. Dia tiada belas kasihan.
Dalam dunia perniagaan, itu sifat yang hebat untuk lelaki.
Namun, untuk wanita...
Dia perempuan yang berhati batu.
Tahu cara dia mula dikenali?
SUARA ISOLDE MOTLEY EDITOR, MSL MAGAZINE
Dia jadi katerer untuk parti buku Andy.
Acara itu agak luar biasa.
Semua pelayan berpakaian seperti pari-pari.
Seorang penerbit kata, "Awak patut tulis buku melayan tetamu."
Saya kata kepada diri, "Kerja katering sangat singkat."
Kita kerja keras,
kita dapat sambutan hebat, kemudian selesai.
Namun, jika kita tulis buku yang disukai ramai,
itu kekal selama-lamanya.
Pada mulanya, penerbit saya mahukan buku hitam putih
dengan gambar dan resipi. Lebih kepada buku masakan.
Perkara pertama yang ditegaskannya ialah itu bukunya.
SUARA ALAN MIRKEN PRESIDEN, CROWN PUBLISHING
Jika kami tak nak ikut cara dia, dia tak nak bekerjasama dengan kami.
Saya nak buku berilustrasi dengan gambar makanan dan idea berwarna.
Buku yang sesiapa saja boleh baca
dan belajar cara untuk mengadakan majlis keraian yang menarik.
"Saya membesar dalam keluarga besar yang sentiasa dikunjungi tetamu.
Saya suka tengok betapa mudahnya ibu saya menambah tempat,
hidangan sayur-sayuran, pai istimewa,
dan bunga di atas meja makan untuk mewujudkan suasana istimewa."
Amat bercita-cita tinggi.
Kandungan Entertaining luas. Bukan makanan saja.
Buku itu berwawasan.
Saya nak berikan pendidikan, maklumat dan inspirasi.
Tak terlalu mahal, tak terlalu mewah.
Sesuai untuk orang kebanyakan agar pelayan di restoran pun
boleh buat benda yang sama di rumahnya
seperti di rumah-rumah agam di Greenwich.
Semuanya sama.
Martha cuba tunjuk kepada wanita biasa...
SUARA MEG JAMES WARTAWAN, L.A. TIMES
...mereka boleh bawa keindahan ke rumah mereka.
Saya memahami pembacanya. Itu rahsianya.
Saya sama macam orang yang baca buku itu. Mereka pun tahu.
Ketulenan itu yang sangat penting.
Mereka tahu saya sama macam mereka. Saya sendiri kemas rumah.
Saya sendiri besarkan anak. Saya ada suami.
Saya ada kebun.
Kisah peribadi saya amat bermakna bagi para pembaca.
Dia wanita pertama yang sedar kehidupan peribadinya boleh dipasarkan.
Martha ialah pempengaruh pertama.
Dia Martha Stewart, katerer luar biasa.
Saya habiskan masa berjam-jam membaca buku ini.
Beliau telah menulis buku mengenai cara melayan tetamu.
Awak nak sumbat kacang polong?
"Awak nak sumbat kacang polong?"
Awak nak sumbat kacang polong?
Martha mendapat banyak perhatian.
Dia berambut perang dan cantik.
Dia ada pakej lengkap.
Crown minta dia tulis lebih banyak buku.
Jadi, kerjayanya semakin maju.
Dia hanya bergerak ke hadapan.
Dia tandatangan salah satu buku saya, Perfectly Perfect.
Semua benda yang dilakukannya pasti paling sempurna.
Dari satu segi, itu merosakkan hidupnya.
Sebabnya, dia bukanlah "paling sempurna".
Saya menghabiskan masa melakukan semua itu,
dan tak fokus kepada "kehidupan" saya.
Awak macam menyesal.
Mana satu yang lebih penting?
Perkahwinan atau kerjaya?
- Awak rasa? - Saya tak tahu.
Andy sangat sibuk dengan bisnes penerbitannya,
dan apabila dia ada pun,
keadaan sentiasa tegang.
Martha sangat suka mengkritiknya
dari segi pakaiannya mahupun percakapannya.
Andy mengendalikan urusan perniagaan Martha.
Lama-kelamaan,
mereka lebih kepada rakan sekerja dan bukan pasangan hidup.
Dunia mereka berbeza.
Apabila Martha mahu Andy berada dalam dunianya,
Andy tak berminat untuk berada di sana.
Pergeseran antara mereka semakin besar.
Ada pula khabar angin yang tersebar
bahawa Andy ada hubungan dengan seorang gadis
yang membuat gubahan bunga di Ladang Turkey Hill.
Martha menyedari semuanya dan menjadi semakin susah hati.
Dia bagai nak gila.
Dia alami migrain dan susah tidur.
Dia pernah tunjuk kepada saya yang dia tarik rambutnya sampai tercabut.
Dia suka marah pekerjanya.
Dia hilang kawalan terhadap Andy.
Jadi, dia buat orang lain jadi mangsanya.
Robyn bekerja untuk saya.
Dia hilang apartmen, dan saya kata,
"Awak boleh pindah ke bangsal di atas tanah dua ekar saya."
Kami ada apartmen kecil di sana.
Apabila saya berpergian, Andy menjalinkan hubungan dengannya.
Saya macam menyediakan snek untuk Andy.
- Awak ada bersemuka dengan Robyn? - Ada. Mestilah.
Saya halau dia terus. Saya kata, "Apa yang awak buat?"
Andy mengkhianati saya di atas tanah milik kami.
Memang teruk.
Ada Martha Stewart hari ini.
Dia penyunting perunding House Beautiful dan pakar majlis perkahwinan.
- Wanita ini arif tentang majlis kahwin. - Ya. Saya dah lihat...
Dia mempromosikan buku Weddings ketika itu.
Saya rasa itu kebetulan yang sangat menyedihkan.
KEPADA SUAMI SAYA ANDY: MAJLIS KAHWIN KITA TETAP KEGEMARAN SAYA
Sukar bagi saya untuk bercakap tentangnya.
Sesetengah orang suka mengasihani diri dan macam-macam lagi.
Saya tak begitu.
Saya serahkan surat yang amat bersifat peribadi.
Cuba teka apa jadi?
Saya luahkan dalam surat.
"Andy tersayang.
Saya tak boleh tidur.
Saya tak lalu makan.
Kesannya kelihatan pada kulit saya yang kini semakin berkedut.
Saya amat mencemburui wanita simpanan awak.
Saya tak boleh terima awak buat aktiviti kita dengan orang lain."
"Ke hadapan Andy.
Saya dalam keadaan yang sangat rapuh ketika ini.
Badan saya rasa tak sihat kerana semua ini,
seolah-olah otak saya nak pecah."
"Ke hadapan Andy.
Mungkin awak nak kahwini dia dan tanggung dia dengan duit saya
supaya dia boleh lukis potret bogel dirinya.
Memang mengghairahkan, bukan?
Mungkin dia boleh lukis potret bogel awak juga.
Saya nak tengok lukisan itu.
Saya sangat bimbang dengan privasi dan kehidupan profesional saya.
Saya beritahu orang yang awak berpergian.
Itu saja."
"Ke hadapan Andy.
Saya tahu awak dambakan seks dengan orang lain.
Tiada orang ambil berat tentang awak macam saya.
Tiada orang mencintai awak macam saya.
Beri saya satu lagi peluang, Andy.
Banyak benda yang saya kesali.
Adakah semuanya dah terlambat?"
"Ke hadapan Andy.
Sekali lagi, saya rasa dikhianati dan keseorangan.
Apabila awak kata ini bukan lagi rumah awak,
selepas segala yang kita buat di sini,
kenapa saya tak patut bakar saja?
Saya perlu ke San Francisco untuk bercakap tentang Weddings
dan hidup saya yang indah.
Semoga awak menikmati kebebasan awak.
Semoga pesawat saya terhempas."
"Saya di dalam pesawat sekarang, menangis, batuk,
rasa nak demam, dan rasa sengsara yang teramat.
Saya sepatutnya bersemangat, cantik, seksual dan mengghairahkan.
Namun, saya di sini dalam keadaan teruk.
Saya wanita 45 tahun yang bimbang, sunyi, keseorangan, dan tiada harapan.
Masa depan saya samar-samar."
Dua puluh tujuh tahun.
Dia yang nak bercerai, bukan saya.
Dia nak buang saya.
Saya 40 tahun waktu itu. Saya cantik.
Saya wanita dambaan ramai.
Namun, dia layan saya macam orang buangan.
Dia layan saya dengan sangat teruk.
Sebagai balasan, saya pun layan dia dengan teruk.
Saya tak lari dengan orang lain. Dia yang lari dengan orang lain.
Saya selalu kata saya angsa, dan saya...
Angsa bersifat monogami.
Saya anggap monogami mengagumkan.
Memang saya anggap begitu.
Namun, rupa-rupanya tidak. Ia tak menyelamatkan perkahwinan kami.
Boleh kita beralih kepada topik ceria?
Saya tanam semua pokok yang awak nampak.
Saya yang tanam semua ini.
Beberapa ribu pokok.
Helo.
Kami guna pokok tumbang sebagai sokongan bahagian bawah.
Semua pokok akan disimpan pada musim sejuk.
Kebun tempat yang indah bagi saya
kerana saya suka selesaikan kerja.
Tengok ini. Jangan simpan begini.
Ini perlu dicantas.
Kemaskannya dan letakkan sedikit tanah.
Biar tunas baru tumbuh, okey?
- Baik. Saya faham. - Ini boleh dicantas sampai bawah.
Ia akan tumbuh balik.
Itulah tujuan kita menyimpan. Kita nak keadaannya baik.
Saya tak pernah berpaling.
Okey, semua. Fasang, jangan pecahkan pasu ini.
Baik.
Jangan pecahkan pasu ini.
Saya nak tengok tapak baru. Okey tak?
Apabila ada masalah, saya menelitinya dan cuba selesaikannya.
VIDEO MARTHA STEWART "RAHSIA MELAYAN TETAMU"
Entertaining, Martha Stewart.
- Helo, satu, dua, tiga, empat, lima. - Hai.
Belum lagi.
Saya suka naikkan begini.
- Saya tak suka rambut rata. - Baik.
Dia daripada dunia yang apabila kita kahwin,
selesailah semuanya.
Saya tak rasa Martha pernah jangka dia akan bujang.
Dia rasa malu.
Martha tak pernah gagal.
Itu kali pertama dia berdepan sesuatu yang dia tak dapat betulkan.
Dia risau semasa hendak melakukan jelajah buku
kerana perpisahannya yang diketahui ramai menjadikannya sukar diuruskan.
Namun, orang ramai langsung tak kisah.
Tiga, dua...
Mereka cuma nak tahu cara buat kek.
Wanita di seluruh negara beratur untuk bertemu tuan rumah luar biasa ini.
Wanita ini menjenamakan dirinya kepada rakyat Amerika
sebagai ratu kesempurnaan.
Selepas Andy tinggalkan saya, saya sangat fokus kepada kerja
dan idea untuk masa depan. Mujur saya ada semua itu.
Mujurlah. Saya boleh saja jadi suri rumah tak laku.
Namun, saya tak biarkan itu berlaku, dan saya rasa amat lega.
KEPUASAN SENTIASA
Kmart permulaannya.
Kini, Martha Stewart membawa gaya kelas atasannya
kepada pembeli kelas pertengahan di Kmart.
Cadar, kelengkapan tempat tidur, pinggan mangkuk dan linen Martha Stewart.
Semuanya untuk kediaman anda.
Barang Kmart dulunya dianggap barang murah.
Namun, dari awal Martha sedar, jika dia wujudkan perkongsian
dengan peruncit pasaran massa, hasilnya pasti hebat.
Greenwich Garden Club membatalkan kemunculan saya
kerana saya bekerjasama dengan Kmart dan mereka tak nak jenama bawahan.
Dia faham walaupun seseorang itu tak banyak duit...
SUARA CAITLIN FLANAGAN WARTAWAN
...tak bermakna dia tiada cita rasa.
Kata-kata itu mendalam.
Orang yang tak kenal Martha...
SUARA GAEL TOWEY PENGARAH SENI, MSL MAGAZINE
...sudah mula mengenali dia.
Kita banyak lihat awak dalam iklan Kmart kebelakangan ini.
Saya rasa ramai orang anggap itu kombinasi yang pelik.
- Awak rasa itu pelik? - Tidak.
Pelanggan Kmart, iaitu sekitar 77 juta orang pelanggan setiap bulan...
Betulkah? Seramai 77 juta sebulan?
Ya, dan mereka mahukan barang-barang yang cantik.
Saya cuba bawakan barang-barang yang cantik ke gedung itu.
Apa mereka buat di Kmart jika mereka...
Waktu itu, saya dah tulis sekitar enam buku,
dan penerbit saya mahukan satu buku saja setahun.
Namun, banyak benda saya nak cerita.
Saya terfikir, "Apa kata kita buat majalah?"
Zaman itu, majalah wanita memang wujud,
tapi majalah itu tiada keindahan dan maklumat mendalam yang saya mahukan.
Itu kelompangan yang besar.
Persinggahan pertama saya, Condé Nast.
Saya jumpa S. I. Newhouse, dan dia kata, "Awak dah ada nama untuk majalah itu?"
Saya cakap, "Martha Stewart Living".
Dia kata, "Tak boleh letak Martha Stewart."
Saya tanya, "Kenapa?" Dia kata, "Kami Condé Nast.
Nama kami Condé Nast." Dia melindungi jenamanya.
Saya beralih pula kepada Rupert Murdoch.
Dia kata, "Majalah bukan lagi perniagaan kami.
Saya cadangkan awak jumpa Time."
Time boleh dianggap dunia lelaki.
Mereka langsung tak faham.
Saya kata, "Pengurusan hidup ialah topik yang boleh diulang
bertahun-tahun lamanya. Pengurusan hidup tiada hadnya."
Dia kata, "Jika awak rasa begitu, mungkin itu idea yang baik."
TIME MELULUSKAN MAJALAH MARTHA STEWART
Kami nak jadi majalah wanita moden.
Percutian, melayan tetamu, makanan, menghias, anak-anak, bayi, kraf tangan.
Semua topik itu tak pernah dihimpunkan di satu tempat.
Kami menghasilkan terbitan yang hebat
yang habis dijual.
Disebabkan kemelesetan ekonomi, perniagaan majalah merudum teruk.
Namun, dalam kegelapan itu, ada sinar yang cerah,
Martha Stewart Living.
Martha Stewart Living popular sekelip mata.
Saya di muka hadapan untuk hampir setiap terbitan.
Kami menjadi salah satu majalah permulaan paling berjaya.
Ucapkan selamat datang kepada Martha Stewart.
Ketika itu,
ramai wanita yang kata, "Saya tak nak jadi suri rumah.
Saya nak kerja. Saya nak ada kuasa."
Namun, Martha sedar yang ramai wanita bekerja
masih mengekalkan hubungan dengan kediaman mereka.
Martha kata kita boleh jadi seniman ikut takrifan sendiri.
Kecantikan dan kesempurnaan boleh membawa kesan yang ketara.
Saya berada di Westport, Connecticut. Saya ada beberapa orang kawan,
tapi tak ramai.
Anak saya kata,
"Tempat wajib untuk wanita bujang pada musim panas ialah The Hamptons."
Saya pun pergi ke sana.
Ejen hartanah tanya, "Apa awak cari?"
Saya jawab, "Rumah buruk di jalan yang cantik itu."
Kontraktor tanya, "Apa awak nak buat?"
Saya jawab, "Saya nak jadikannya kebun tercantik dengan rumah yang cantik."
Hasilnya jelas menunjukkan visinya.
Kami usahakan Lily Pond Lane selama kira-kira setahun setengah.
Saya berumur 50 tahun waktu kami selesai mengusahakannya.
Jadi, saya buat keputusan untuk mengadakan parti hari jadi ke-50 yang hebat.
Begitu ramai orang hadir.
SUARA SOPHIE SLATER ANAK SAUDARA
Orang daripada dunia perniagaan...
SUARA SAM WAKSAL KAWAN
...orang daripada dunia perfileman dan TV.
Sebaik saja dia berada di dunia itu,
keadaan berubah satu demi satu, dan semuanya mula berlaku.
Itulah permulaan era terbaik The Hamptons.
Dia kata dia lambat berjaya,
tapi bagi saya, dia rasa lebih bebas dan berkeyakinan.
"Saya dah ada hidup baru dan saya akan jalaninya."
Kisah cintanya lebih banyak daripada yang kita dengar.
SUARA CHARLOTTE BEERS KAWAN
Saya rasa dia menyukainya.
Martha tak suka bersama lelaki yang tidak bijak.
Dia cintakan Charles Simonyi.
Dia suka lelaki kaya walaupun lelaki itu pelik.
Charles menghasilkan Word dan Excel di Microsoft.
Dia memang genius.
Kami mula pergi ke mana-mana bersama. Kehidupan itu memang berbeza.
Dia ada jet sendiri, dia bina kapal di Jerman,
dan saya mula usahakan kapal itu dengannya.
Saya tak berhasrat untuk berjanji temu atau mencari suami lain di mana-mana.
Saya terus bekerja, berfikir, dan bertindak
macam saya selalu buat.
Awak pernah ada hubungan yang awak boleh bercakap tentang perasaan?
Tidak. Mungkin itu sebab saya tak banyak hubungan peribadi dengan lelaki.
Sebabnya saya...
tak ambil peduli.
Saya tak tahu sebab sebenarnya.
Saya tak berminat nak tahu pun.
Contohnya, "Charles, bagaimana perasaan awak sekarang?"
Saya tak peduli sebenarnya.
Saya peduli tentang, "Charles, awak buat apa? Awak fikir apa?"
Saya macam tertarik ke arah orang yang buat sesuatu sepanjang masa.
Saya banyak fikir tentang perkara saya buat,
perkara saya sedang usahakan, perkara saya nak usahakan,
perkara saya nak capai.
Itulah kekuatan saya.
Langkah seterusnya ialah rancangan televisyen...
SUARA ALLEN GRUBMAN PEGUAM
...tapi Time syarikat yang amat konservatif.
Mereka merasakan jika Martha keluar TV,
orang takkan rasa perlu untuk beli majalah itu lagi.
Dari awal saya nak buat rancangan televisyen
dengan kerjasama majalah.
Itu digelar sinergi,
perkataan kotor
pada tahun 1990-an.
Saya dianggap gila.
Namun, ia berhasil.
Jika kita tanya sebelum adanya Martha,
"Adakah anda mahu rancangan TV
tentang orang yang lebih kaya daripada anda,
lebih cantik daripada anda,
menjalani hidup yang hebat dan buat banyak benda sendiri?"
orang pasti jawab, "Tak nak."
Namun, apabila kita menerbitkannya, mereka menyukainya.
Ini benda baik.
Dia memang pandai mengajar.
SUARA MEMRIE LEWIS KAWAN
Kita bukan saja faham, malah nak buat.
Jangan berlebihan.
Kita ada wanita muda generasi baru yang ibunya bekerja.
Mereka tak tahu urus rumah.
Martha merasakan kita perlu tunjukkan satu per satu cara untuk melakukannya.
Benda yang kita panggil DIY sekarang merupakan revolusi untuk Amerika.
Akhirnya, topik yang selama ini dipandang remeh
tiba-tiba menjadi kegilaan seluruh negara.
- Memang kegilaan. - Topik apa?
Pengurusan hidup.
Pengurusan hidup seharian.
Dari dulu saya anggap itu topik yang amat penting.
Tuan-tuan, hidupkan enjin!
Kmart makin popular. Orang membeli dengan banyaknya.
Kami memperoleh untung bersih sekitar 70 juta dolar setahun.
Dia sedar yang dia boleh bina empayarnya sendiri.
MARTHA BERHENTI SEBENTAR DARIPADA TIME WARNER
Martha berjaya beli semula nama dan majalahnya daripada Time.
Dia minta wang daripada Kmart,
dan Kmart beri dia wang pendahuluan royaltinya.
Itu membawa kepada sesuatu yang sangat bagus menurut Martha.
MARTHA MENGAWAL TIME WARNER
Tiba-tiba, semuanya jadi milik kami 100 peratus.
Itulah permulaan Martha Inc.
Rancangannya adalah mewujudkan syarikat yang merangkumi pelbagai jenis media.
Saya ada idea untuk jadikan syarikat itu seperti matahari.
Ada seorang di tengah-tengah.
Perkara sebegitu belum pernah dibuat.
Syarikat yang mulanya perniagaan katering dari rumah pada 1976...
- Saya suka. - ...telah menjadi
Martha Stewart Living Enterprises,
sebuah syarikat multimedia
yang memperoleh sekitar 200 juta dolar setahun.
Mungkin ini satu-satunya konglomerat kendalian seorang wanita.
Dia bagaikan seorang bintang.
Martha Stewart ada di mana-mana.
Setelah bebas daripada Time,
Martha Stewart mengorak langkah untuk disenaraikan di bursa.
MEMBELI MARTHA STEWART
Tersenarai di bursa ialah impian Amerika.
ALAM SEMESTA MARTHA STEWART
Sekarang, fahami ini.
Martha Stewart.
Adakah puteri suci ini sebenarnya ratu yang kejam?
Amerika kenal dia sebagai suri rumah gembira.
Semakin kita mengenali dia, semakin kita tak suka dia.
DIA BUKAN CIK SEMPURNA
Pada tahun 90-an, dia mula dihentam oleh pihak media.
"Mentalnya tak stabil. Dia gila. Dia tak betul."
MARTHA STEWART SI RAKSASA TUKANG MASAK
Itu tak membantu proses IPOnya.
STEWART SI MITOS
Waktu kami nak disenaraikan, tumpuan hanya kepada Martha.
SUARA KEVIN SHARKEY NAIB PRESIDEN EKSEKUTIF, MSLO
Semua bergantung pada satu individu.
Saya ingat lagi orang dalam dunia kewangan kata,
"Kami akan menjauhinya."
MARTHA SI MANIA
Saya rasa pelan perniagaan itu sangat kukuh.
Namun, apabila kami bentangkannya kepada para pelabur,
pihak bank merasakan pelaburan itu rentan
kerana ada seorang saja yang menjadi paksinya.
Mereka tak suka syarikat yang diuruskan oleh wanita.
Tak suka.
"DIA MEMBANDINGKAN DIRINYA DENGAN MATAHARI."
Martha sebagai jenamanya...
Itulah kerisauan terbesar pihak bank.
Orang asyik kata, "Jika dia dilanggar bas, habis jenamanya nanti."
FAKTOR RISIKO
Jenamanya berdasarkan reputasi...
NILAI JENAMA KAMI BERGANTUNG PADA REPUTASI MARTHA STEWART
...serta kredibilitinya.
Ini fakta anda perlu tahu. Martha Stewart taklah sempurna sangat.
Bercakap tentang kepalsuan, Martha Stewart menghadiri rancangan Today...
Awak banyak sangat habiskan masa mengait alas meja.
Mungkin itu sebab suami awak tinggalkan awak!
Saya sering rasa bingung melihat betapa bencinya orang kepada dia.
Saya rasa puncanya ialah dia buat sesuatu yang kita boleh buat dari segi teorinya.
Cumanya, dia lakukannya jauh lebih baik. Itu buat orang berasa jengkel.
Siapa ada masa untuk semua ini?
Bagi setiap wanita yang buat kek halia rumit,
ada sejuta wanita yang tiada masa pun nak buat biskut.
Dia tetapkan standard.
Apabila kita lihat rumahnya, kita rasa diri kita gagal.
Sifat santai tiada dalam kamus Martha Stewart.
Kabinetnya dicat di bahagian... Jangan. Awak tak boleh cakap begini.
Sifat lucu pun tiada,
Macam mana nak lucu kalau tidur pun empat jam sehari dan hidup terlalu teliti?
Beritahu dia, tak perlu cat bahagian depannya.
Dia bos yang tegas...
SUARA JOHN CUTI
...tapi ada tingkah lakunya yang tidak disukai itu
akan dipuji jika lelaki yang buat.
Itu sesuatu yang klise, tapi bukanlah tak benar.
Dia dinilai dengan standard yang berbeza.
Dia buat kaum lelaki sakit hati.
Wujud idea yang kita boleh jadi
pakar pengurusan rumah tangga berhati batu.
Itu kombinasi yang luar biasa.
Jangan sampai pecah.
Penonton rancangan Martha atau pembaca buku Martha,
mungkin akan berasa jengkel kerana mereka takkan dapat capai
tahap kesempurnaan yang mudah dan bersahaja.
Mereka mungkin boleh. Mereka mungkin takkan buat kek,
tapi mereka boleh impikannya.
Boleh alihkan mikrofonnya?
Dia telah bina empayar multimedia.
Kini, Martha Stewart ingin menawan Wall Street.
PENAWARAN MSLO
Awak pernah fikir ini akan berlaku waktu awak memulakannya?
Ya, saya dah agak sejak hari pertama.
Martha, gambar pegang tukul pula.
Pengalaman itu memang hebat.
Dengan bunyi bising, bunyi loceng, dan senyuman
kerana kita boleh tengok di paparan saham kenaikan harganya.
Apa perasaan jadi pengerusi syarikat tersenarai?
Kami berasa sangat teruja.
Ini benda baik.
Pernah tak awak bayangkan jenama berkaitan kehidupan di rumah
akan jadi sebesar ini hinggakan boleh tersenarai di bursa?
Apabila penonton percaya kita, mereka akan cari kita untuk maklumat.
Kami guru, dan kami ingin terus mengajar.
Harganya 38 dolar ketika ini.
Saya nak buat ucap selamat
kerana Martha Stewart Living Omnimedia ialah sesuatu yang sangat baik
dan akan terus begitu untuk tempoh yang lama.
Gael Towey, boleh awak berdiri sekali?
Ketika wanita lain tak terkejar dengannya, Martha boleh mengatakan,
"Saya wanita paling kaya di dunia."
...nilai sahamnya hari ini mencecah 1.2 bilion dolar.
- Hebat. - Jumlah yang besar.
Baguslah.
Kita takkan jumpa orang yang sebegitu bahagia waktu itu.
Dia telah mencapai kejayaan besar bagi seorang gadis dari Nutley,
yang ayahnya seorang jurujual manakala ibunya seorang guru.
Awak terbitkan saham. Berapa awak dapat?
- Sekitar satu bilion dolar. - Nilai awak satu bilion dolar?
Apa pentingnya menjadi jutawan swajaya wanita pertama
dalam sejarah Amerika?
Orang memandang serius saya.
Saya dijemput menyertai Lembaga Bursa Saham New York.
Saya ahli lembaga Revlon.
Kami memperoleh sumber yang besar.
Macam dapat bahan api roket.
Kami ada pejabat di Starrett-Lehigh.
Bangunan itu teruk.
Namun, Martha cuma nampak potensi.
Rasa macam berada dalam pasukan Olimpik dengan pemain terbaik.
Kami menerbitkan lebih banyak majalah.
Bermula dengan Living, kemudian kami terbitkan Weddings,
kemudian Baby, selepas itu Kids,
kemudian Blueprint, selepas itu Whole Living,
diikuti Everyday Food.
Selepas itu, siri televisyen pula.
Kami buat semuanya.
Seluruh dunia dah mula sedar tentang visinya.
Joan Didion menulis esei yang amat tepat dalam The New Yorker
mengenai wanita macam saya yang jadi berpengaruh.
"Bagi pengkritiknya...
TEKS OLEH JOAN DIDION PENULIS ESEI
...dia umpama penipuan yang perlu dibongkar, kesalahan yang perlu dibetulkan.
Walau banyak mana pun dimilikinya, Martha mahu lebih.
Dia mahukannya mengikut caranya dan dalam dunianya,
bukan dalam dunia hartanah atau teknologi yang didominasi lelaki,
tapi dalam dunia yang halus sifatnya seperti hiasan doili dan kek kahwin.
Ini bukannya kisah seorang wanita
yang memanfaatkan kemahiran tradisionalnya.
Ini kisah seorang wanita yang melancarkan IPOnya sendiri.
Ini kisah keazaman wanita itu,
kisah kepayahan yang dilalui,
kisah pengorbanan dalam mencapai sesuatu,
kisah 'Aku takkan berlapar lagi',
kisah Mildred Pierce,
kisah wanita berani yang tiada kemahiran pun boleh berjaya,
dan jadi bukti kepada lelaki.
Impian dan kebimbangan yang dicetuskan oleh Martha
bukan tentang kehidupan di rumah yang 'feminin',
tapi tentang kuasa wanita.
Kuasa wanita yang duduk semeja dengan para lelaki,
dan walaupun memakai apron,
dia tetap mengatasi mereka."
Para lelaki bijak yang mengurus bank itu
tak nampak nilai sebenar bagi idea media pelbagai ini.
Mereka tak nampak.
Namun, kami dah buktikannya.
Itulah kemuncak kejayaannya.
Ia bertahan untuk satu tempoh,
kemudian tidak lagi.
Saya dalam perjalanan ke Cabo, Mexico,
bersama kawan saya, Mariana Pasternak.
Kami singgah di San Antonio, Texas, untuk isi minyak.
Saya telefon pejabat
sebagai CEO syarikat bursa saham New York yang bertanggungjawab.
Pembantu saya kata
broker saham saya telefon untuk cakap tentang ImClone.
ImClone ialah syarikat bioteknologi
yang diasaskan oleh kawan saya, Sam Waksal.
Dr. Waksal telah menghasilkan ubat yang dipanggil Erbitux
yang mempunyai potensi besar untuk menyembuhkan beberapa penyakit.
Saya pun hubungi Peter Bacanovic, broker saham saya.
BROKER SAHAM
Perbualannya pendek saja.
"Sahamnya akan jatuh. Kita patut jual."
Saya kata, "Juallah."
Saya sambung perjalanan ke Cabo.
Saya tak fikir tentangnya lagi.
Sekitar enam bulan kemudian, perkara buruk berlaku.
FBI telah menahan Sam Waksal pada jam 6:30 pagi tadi.
Awak buat perdagangan orang dalam?
Samuel Waksal dapat tahu pada 26 Disember tahun lalu,
dua hari sebelum hebahan awam, yang FDA tidak meluluskan Erbitux.
Waksal didakwa memberi maklumat dalaman kepada dua ahli keluarganya.
Dia antara contoh ketua eksekutif
yang dituduh mengayakan diri dan rakan-rakannya
sementara ramai pemegang saham lain rugi besar.
Ketika itu, ada orang kaya memanipulasi harga saham...
SUARA DAVID KELLEY BEKAS PEGUAM NEGARA
...dan merasakan mereka kebal undang-undang.
Para penyangak zaman moden ini memperoleh jutaan dolar
sambil membawa syarikat mereka menghampiri kehancuran kewangan.
Tiada kata lain selain melampau.
Jabatan Keadilan menubuhkan pasukan petugas bagi jenayah kolar putih...
SUARA KAREN SEYMOUR PENDAKWA PERSEKUTUAN
...kerana kepercayaan awam makin goyah akibat skandal berulang.
Bagaimana perniagaan nak ada kredibiliti apabila mereka buat benda
yang kita baca hampir hari-hari?
KEPERCAYAAN PELABUR TERJEJAS
Kronologi kes ImClone adalah seperti berikut.
DISEMBER 2002
Pihak berkuasa mendapati beberapa orang menjual saham ImClone
sebelum pengumuman mengenai produk yang tak diluluskan.
FDA UMUM ERBITUX TAK DILULUSKAN
Ada beberapa nama yang muncul.
Antaranya ialah Martha Stewart.
Martha Stewart.
Saya terkejut apabila dihubungi oleh firma guaman saya
bahawa saya diminta oleh peguam negara
untuk hadir soal siasat tentang penjualan saham ImClone saya.
Kami menaiki teksi ke pusat bandar.
Peguam saya cakap,
"Jika ada perkara yang tak jelas, cakap saja, 'Saya tak ingat.'"
Saya tak takut. Setahu saya, saya tak buat salah.
Peguam saya tak rasa saya buat salah.
Saya ikut nasihat peguam saya.
Saya jawab semua soalan sejujur yang boleh.
Apabila saya tak ingat, saya cakap tak ingat.
Saya pun kembali bekerja.
Orang awam hanya tahu tentang penyiasatan ini pada Jun 2002,
ketika Sam ditahan.
Ketika itulah, huru-hara bermula.
Turut disiasat, kawan Waksal, Martha Stewart,
yang menjual saham ImClone
pada hari sama ahli keluarga Waksal menjualnya.
Saham syarikatnya, Martha Stewart Omnimedia,
jatuh 22 peratus sejak berita penjualan ImClone dilaporkan.
Pasukan guaman menasihati saya berdiam diri.
IMEJ STEWART DAN SYARIKAT TERJEJAS
Nasihat yang teruk.
Dia rugi begitu banyak
hinggakan dia mungkin perlu mula membeli-belah di Kmart.
Syarikat itu wujud semata-mata untuk mempromosikan gaya hidup
dan imej jenama CEOnya.
Jadi, jika imej itu terjejas,
syarikat juga akan terjejas.
Indah sungguh New York hari ini, bukan?
Indah hinggakan Martha Stewart buat perdagangan orang dalam di luar.
Itu fakta.
Stewart lari daripada media, tapi itu tak buat orang berhenti bertanya.
Martha merupakan seseorang yang menarik minat media.
Perkara itu perlu dijawab.
Dalam kenyataan bertulis, Martha kata "maklumat itu diperoleh secara wajar,
dan transaksi itu sah di sisi undang-undang."
Martha bersama kita pagi ini untuk segmen mingguan The Early Show.
- Gembira jumpa awak. - Hai. Kita akan buat salad.
Ya, tapi saya nak tanya beberapa soalan.
Awak keluarkan kenyataan yang awak tak terlibat
dalam perdagangan orang dalam. Namun, awak belum ulas secara terbuka.
Apa pendapat awak tentang tuduhan itu?
Seperti yang awak tahu,
saya terlibat dalam siasatan yang mempunyai implikasi yang amat serius.
Ramai orang yang terlibat dalam siasatan ini,
dan ketika ini, saya tidak boleh membuat sebarang komen.
Saya harap perkara ini akan selesai dalam masa terdekat.
Semua orang tertanya-tanya tentang penjualan saham itu,
tapi tiada jawapan yang memuaskan hati.
Saya tiada komen tentang hal ini. Saya tak boleh cakap apa-apa.
Seperti saya cakap, saya rasa hal ini akan selesai tak lama lagi.
Saya juga akan bebas daripada tuduhan mengarut ini.
Saya tahu imej sangat penting bagi awak
dan segala yang awak bina selama ini.
Di tengah-tengah semua ini, harga saham syarikat awak merudum.
Dengan kekecohan media yang berlaku sejak minggu lalu,
bagaimana perasaan awak?
Pengacara itu terus mendesak dia, dan...
Saya nak fokus kepada salad saya.
"Saya nak siapkan salad saya."
Secara langsung.
Itu sesuatu yang tak bagus.
Akhbar terus melaporkannya.
STEWART PUTAR BELIT JAWAPAN
Orang kata dia tak tahan diasak.
Ada banyak perkara yang mensensasikan cerita itu.
Gambarnya dengan Sam.
Cerita itu mendapat perhatian.
MARTHA STEWART YANG TAMAK REBAH
Begitu banyak liputan negatif tabloid.
DUNIA MARTHA STEWART MUSNAH
Wartawan nak tempa nama melalui kisah kejatuhan individu,
dan Martha merupakan sasaran utamanya.
MARTHA MINUM, MENANGIS DAN MAKAN IKUT NAFSU
Memang dahsyat.
MARTHA CECAH 113 KG
Ia berterusan.
Pada bulan itu, pada musim panas, musim luruh.
Tak henti-henti.
SIAPA SANGKA?
Tumpuan semua orang, terutamanya pihak berkuasa,
ialah Sam telah memberitahu Martha mengenai keputusan FDA itu.
Itu sememangnya satu jenayah.
Namun, Martha hanya bercakap dengan Sam selepas menjual sahamnya.
Sam berdepan masalah besar.
Tiada orang pernah terlepas. Entah kenapa dia lakukannya.
Namun, dia memang tak berikan maklumat kepada Martha.
Jadi, peguam Martha berasa sangat lega.
Awak kata ada pegawai Suruhanjaya Sekuriti dan Jabatan Keadilan.
- Mereka soal tentang Martha? - Ya.
Soal banyak?
Ya.
Mereka nak saya kata saya beri Martha maklumat.
Jika saya buat begitu, saya pasti tak berdepan masalah.
Saya dapat rasa jika mereka boleh buktikan Martha bersalah,
mereka akan berpuas hati sangat-sangat.
Saya telefon mak saya.
"Mak, mereka nak saya kata saya beri Martha maklumat,
dan mereka takkan usik saya."
Dia kata, "Ikut cakap mereka."
Memang lucu, tapi saya tak buat.
Saya tak beri Martha Stewart maklumat orang dalam.
Muktamad.
Seperkara lagi,
biar semua orang tahu...
Nak tahu siapa suruh saya cakap begitu?
Jim Comey.
PEGUAM NEGARA, DAERAH SELATAN NEW YORK
Selamat tengah hari.
Kami di sini untuk mengumumkan pemfailan pertuduhan jenayah
oleh jabatan ini
dan tuduhan sivil oleh Suruhanjaya Sekuriti
terhadap Martha Stewart dan Peter Bacanovic.
Biar saya terangkan perkara yang tiada dalam indikmen ini.
Cik Stewart dan En. Bacanovic tak didakwa atas jenayah perdagangan orang dalam.
Sekali tengok, itu mungkin nampak pelik.
Namun, bagi saya, itu tindakan sewajarnya untuk kes ini.
SUARA SIMON CRITTLE WARTAWAN, TIME MAGAZINE
Peter dan Martha tak pernah bercakap dengan keluarga Waksal.
Jadi, perbuatan mereka tak menyalahi undang-undang.
Pihak pendakwaan terpaksa kurangkan pertuduhan.
Kes jenayah ini melibatkan penipuan.
Menipu FBI,
menipu Suruhanjaya Sekuriti,
dan menipu para pelabur.
Orang menyoal,
"Bagaimana seseorang boleh dituduh menipu tentang jenayah yang tak dilakukan?"
Soalan itu munasabah.
Dia tak didakwa atas perdagangan orang dalam...
SUARA MICHAEL SCHACHTER PENDAKWA
tapi semasa disoal, kami dapat rasa
dia tak jujur mengenai sebab dia menjual saham itu.
Dia kata dia tak diberitahu pun yang keluarga Waksal menjual saham,
dan bukan itu sebab dia menjual.
Namun, kami percaya dia tahu Sam Waksal menjual sahamnya.
STEWART KONONNYA TAK DIBERITAHU YANG KELUARGA WAKSAL MENJUAL SAHAM MEREKA
Menipu FBI ialah jenayah yang mempunyai akibat yang berat.
Comey suka menonjol dan sangat bercita-cita tinggi.
Dia kemudian jadi timbalan ketua Jabatan Keadilan, dan ketua FBI.
Jika mereka berdua mengikut ajaran ibu bapa sejak sekian lama,
dalam situasi yang sukar pun, menipu bukanlah jalan keluarnya.
"Ini tentang penipuan." Jangan tipulah.
Majoriti pendakwa takkan teruskan kes ini.
Comey anggap dirinya betul
dia sanggup buat benda yang ramai tak sanggup.
Martha ialah cara mudah untuk tunjuk yang mereka kononnya
membanteras salah laku korporat, walaupun syarikatnya tiada kaitan.
Ramai orang percaya Martha Stewart dijadikan sasaran
kerana dia wanita yang berjaya.
Kenapa Martha Stewart yang kena?
Martha Stewart didakwa bukan kerana dirinya,
tapi kerana perbuatannya.
Saya tak tahu apa yang difikirkan mereka.
Saya rasa mereka mungkin sekumpulan lelaki yang angkuh
yang tak sanggup malu kerana gagal mendakwa dia atas perdagangan orang dalam,
dan mereka nak balas dendam.
Tak pun, mereka cuma sekumpulan dungu yang celaka.
Martha Stewart kini didakwa dalam kes berprofil tinggi
melibatkan sesuatu yang bukan jenayah.
- Itu merunsingkan ramai orang. - Memang pun.
- Kenapa mereka sasarkan dia? - Di belakang pengadang!
Ramai pengulas ketika itu berkata dia sedang dijadikan contoh.
Transaksi yang menghuru-harakan hidup Martha
bernilai sekitar 45,000 dolar.
Jumlahnya amat kecil dan tak berbaloi pun.
Orang asyik tanya, "Bagaimana jika dia dilanggar bas?"
Orang tak tanya, "Bagaimana jika dia didakwa menipu FBI?"
Tiada orang tanya.
Dalam Market Watch CBS,
skandal Martha Stewart telah menjejaskan syarikat medianya.
Turun 86 peratus berbanding tahun lepas.
Setiap butiran baru yang tidak menyebelahinya
disambut dengan meriah oleh pelbagai pihak.
Pihak media memang menyelar Martha.
Mereka menyelar Martha, bukan syarikatnya.
Rasa seronok yang paling tak patut,
melihat Martha Stewart bergegas memasuki mahkamah di bawah payung.
Sikap orang terhadap Martha memang memualkan.
- Kenapa orang suka membenci dia? - Orang nak tengok kegagalan Cik Sempurna.
Awak mencetuskan emosi manusia yang paling mendalam.
Martha, kenapa ramai orang benci awak?
Hari pertama perbicaraan Martha kerana menghalang keadilan.
Seluruh dunia sedang memerhati.
Perbicaraan ialah pertembungan naratif.
Naratif mereka agak mudah untuk dibentangkan.
Martha dapat maklumat dalaman, tapi dia tipu kata tak dapat.
Naratif kami pula,
seorang wanita yang terkenal
sebagai seorang yang teliti dan mementingkan kesempurnaan
tak ingat perkara yang berlaku.
Memang sukar.
- Selamat pagi. - Apa khabar hari ini?
Baik sangat.
Dia boleh saja mengaku bersalah, dan ada usaha untuk selesaikan kes itu.
Namun, dia tak nak mengaku yang dia telah menipu.
Dia perlu cakap di mahkamah, "Saya tipu pihak berkuasa dengan sengaja."
Saya tak pernah tanya dia, "Awak bersalahkah?"
Dia tak rasa begitu.
Jadi, memang sukar untuk dia mengaku bersalah.
Melalui bahasa badan dan perilakunya, dia tetap dengan pendirian tak bersalah.
Namun, semakin hari,
semakin jelas yang perbicaraan itu tidak berpihak kepadanya.
Perbicaraan itu tertumpu kepada persoalan...
SUARA JEFFREY TOOBIN WARTAWAN
..."Adakah dia tipu apabila dia kata
penjualan saham itu tiada kaitan dengan Sam Waksal?"
Jadi, persoalan utamanya adalah,
"Bagaimana kita nak tahu dia bercakap benar atau tak?"
Rupa-rupanya, orang yang tahu jawapannya
ialah setiausaha Peter Bacanovic,
Douglas Faneuil.
Saksi utama berwajah suci yang berumur 28 tahun ini
ialah harapan pihak pendakwaan untuk buktikan Martha Stewart tipu
mengenai sebab dia menjual saham ImClonenya dua tahun lalu.
Doug Faneuil ialah bukti yang paling penting.
Dia diarahkan oleh Bacanovic
untuk memberitahu Martha yang Waksal menjual sahamnya
agar Martha dapat bertindak.
Faneuil berkata Bacanovic mengarahkannya memberitahu Martha mengenai Waksal.
PEMBANTU BROKER KATA DIA BERI MAKLUMAT
Keterangannya nampak benar,
termasuk layanan buruk Martha terhadapnya,
kerana orang tahu Martha melayan orang bawahan dengan teruk.
"Saya tak pernah dilayan sebegitu biadab oleh orang asing di telefon.
Dia letak telefon begitu saja."
Dia bukan saja beritahu tentang kejadian yang menunjukkan Martha bersalah,
malah, dia beritahu tentang Martha. Tentang sikap Martha.
"Dia suka buat bunyi paling pelik saya pernah dengar,
macam singa mengaum di dalam air."
DISUMPAH MARTHA GELAR SAYA !@#$%: SAKSI
Kita tiba-tiba dapat melihat diri Martha yang sebenar,
seorang kaki buli yang kasar
yang ramai orang di New York tahu, tapi orang awam tak tahu.
Faneuil mengatakan Stewart biadab di telefon,
malah mengugut untuk menukar syarikat broker
jika muzik di talian menunggu tak ditukar.
Pihak pendakwaan mahu menunjukkan
yang Martha Stewart seorang yang cerewet dan kasar.
Mereka nak buat dia nampak jahat, dan mereka boleh dikatakan berjaya.
Martha Stewart dilihat berfikiran sempit, suka merendah-rendahkan orang,
dan bukan orang yang baik.
Walaupun itu tak patut diambil kira dalam kes sebegini,
ia penting.
Lelaki pasti tak senang duduk
apabila ada wanita yang biadab, suka mengarah, dan tak hiraukan mereka.
Semuanya kerana dia wanita, Cik Lafferty?
Itu hujah awak untuk yakinkan saya?
Pendakwaan ini disasarkan kepada seseorang yang kebetulannya seorang wanita
dengan ciri-ciri yang khusus.
Seorang wanita yang sangat berjaya dan angkuh.
Kami bimbang ini ialah mesej bahawa kita tak boleh berhati batu.
Ini macam "memburu si hati batu".
Kami buat liputan kerana dia terkenal dan berdepan masalah besar.
Segala faktor itu melariskan akhbar.
Kami semua nak bahagian kami.
Martha sangat ambil kisah dengan pandangan orang terhadapnya.
Liputan akhbar begitu banyak, tanpa henti, dan semuanya negatif.
Situasi itu menjelikkan.
Saya perlu terus bertenang, kuatkan diri, dan tidak menangis.
Ahli perniagaan wanita tak boleh menangis.
Tak boleh menangis.
Semakin lama kes itu berjalan, semakin banyak bukti yang didedahkan,
dan kemuncaknya ialah Mariana Pasternak...
KAWAN MARTHA MENDEDAHKAN TENTANG SI DIVA
...yang menjadi penentunya.
Dia kawan baik saya.
Saya pengapit di majlis perkahwinannya. Saya ibu pembaptisan anak-anaknya.
Mariana Pasternak ialah tempat mengadu Martha Stewart
dan dia bercuti dengan Martha
waktu semua ini berlaku.
Martha ada beritahu dia jual saham ImClonenya.
SUARA MARIANA PASTERNAK KAWAN
Dia tahu dia tak sepatutnya beritahu saya.
Dia jadikan saya saksi.
Selamat tengah hari, Cik Pasternak.
Awak ada tak berbual dengan Cik Stewart
mengenai broker ketika awak berada di Mexico?
Saya ingat dia ada cakap,
"Seronok betul ada broker yang beritahu kita perkara sebegitu."
Seperti ada bunyi petir di dalam mahkamah ketika itu.
Keterangan itu sangat dahsyat.
Ia menguatkan kes pendakwaan bahawa Martha terima maklumat rahsia
daripada broker sahamnya, Peter Bacanovic,
bahawa keluarga Waksal sedang menjual saham ImClone Systems.
Pada dasarnya, ia menunjukkan yang dia seorang penipu.
KAU PUN, MARIANA?
Menurutnya, Martha Stewart tahu
yang Sam Waksal menjual saham ImClonenya.
Itu antara isu penting kes ini.
Saya beri keterangan yang jujur mengikut undang-undang.
Itu sebab saya cakap begitu.
Saya pandang bilik pembicaraan, dan saya nampak mata Martha.
Pandangan matanya begitu dingin.
Saya tahu persahabatan kami dah tamat.
Ketika Mariana masuk ke kandang saksi, dia seorang manusia yang sudah rosak.
Dia ketakutan.
Dia diajar nak cakap apa.
Itu buat saya sangat sedih.
Dia seorang manusia,
dan dia berdepan tekanan dan beban yang berat.
Kita boleh nampak yang dia kelihatan terluka.
Jangan ganggu Martha! Jangan ganggu dia!
Kami sangat takut.
Kami sangat gusar melihat perkara yang menimpanya.
Dia baik. Jangan ganggu dia. Jangan ganggu Martha.
Sementara penyokong Martha berkumpul di luar mahkamah menanti keputusannya,
juri di dalam akan mempertimbangkan faktanya.
Penganalisis berkata masalah pihak pendakwaan adalah
walaupun saksi-saksinya nampak meyakinkan,
tiada bukti kukuh yang diperoleh.
Hujah pembelaan terbaik ialah kes itu tak patut dibicarakan.
Para juri melihat hal ini dan berkata,
"Ini benar-benar nampak macam pendakwaan bersasar."
Sebaliknya, jika mereka fokus kepada persoalan,
"Adakah kita percaya bahawa Martha mendapat maklumat dalaman?"
Martha pasti berdepan masalah.
Kita berdiri apabila juri masuk.
Detik itu sememangnya tegang.
Barisan juri,
saya dah terima keputusan dan akan membacakannya.
Defendan Martha Stewart...
Bersalah atas semua tuduhan mengarut itu.
BERSALAH!
Wartawan New York Post ada di sana dengan muka bangganya.
MARTHA AKAN DIPENJARAKAN
Perempuan itu tulis artikel yang teruk sepanjang perbicaraan.
Mujurlah dia dah mati. Tak perlulah dia...
Tiada orang perlu baca artikel sampahnya lagi.
Anak saya pengsan semasa keputusan dibacakan.
Kasihan dia.
Ia memang menakutkan dan tak dapat difahami.
Apabila saya tersedar, malangnya, saya masih di sana.
Martha Stewart yang disabitkan bersalah, meninggalkan mahkamah diiringi sorakan.
Kami sayang Martha!
Memang menakutkan bagi saya kerana perlu melalui semua itu.
Menjadi trofi untuk pak pandir di Pejabat Peguam A.S.
Para pendakwa itu sepatutnya dikisar selumat-lumatnya.
Saya trofi bagi mereka.
Wanita terkemuka, jutawan wanita pertama di Amerika,
"Kita dapat dia."
Saya diberitahu jual beli telah dihentikan untuk saham syarikat Martha.
Setelah juri buat keputusan, harga jatuh kepada 10 dolar beberapa sen.
Penganalisis percaya harganya akan jatuh lagi dan mencecah lima dolar.
Rancangan TV Stewart dibatalkan hari ini
oleh 18 stesen CBS dan UPN.
Para pengiklan telah menarik diri daripada majalahnya.
Dia antara jenama paling kukuh pernah wujud.
Lebih kukuh daripada Coke dan McDonald's.
Disebabkan hukuman penjara,
Martha Stewart menjauhi syarikat media yang dibinanya,
dengan menarik diri daripada lembaga Martha Stewart Living Omnimedia
dan meletak jawatan sebagai Ketua Pegawai Kreatif.
Saya di puncak kejayaan sebelum itu.
Saya ahli lembaga Bursa Saham New York.
Saya ahli lembaga Revlon Corporation.
Saya hilang kawalan ke atas syarikat saya. Hilang jawatan ahli lembaga. Memang teruk.
INI BENDA BURUK
Ketika ini, situasi panik melanda Martha Stewart Living.
Rasanya, ini penamat Martha Stewart Omnimedia.
Dia kecewa kerana dia rasa seperti hidupnya sia-sia.
Segala perkara yang dilakukannya dilupakan kerana perkara remeh
yang mungkin tak berlaku.
BEBERAPA MINGGU SEBELUM HUKUMAN,
MARTHA STEWART MENJEMPUT KRU FILEM UNTUK MERAKAM SARAPAN TENGAH HARI EASTER
Ramai orang nak tahu, awak apa khabar?
Saya tak nak bercakap dalam nada suara temu bual.
Tak, kita akan...
Kita akan rakam semua ini dengan nada suara pilihan awak.
Kalau begitu, jangan tanya soalan. Mungkin awak patut cakap...
Suruh saja saya cakap apa-apa. Jangan tanya soalan.
- Beranikan diri. - Ayuh.
Dah sedia?
Senyum sikit.
Hari ini hari Ahad Easter, 2004.
Saya telah menjemput
sekitar 16 hingga 20 orang untuk sarapan tengah hari.
Menunya ialah telur rebus yang saya dah siapkan,
kek serikaya oren darah yang dibuat oleh Alexis. Ikan salmon...
Lagi sebulan sebelum hukuman. Saya tak tahu apa akan jadi.
Bagaimana awak mempersiapkan diri?
Saya pergi jumpa doktor gigi dan pakar sakit puan,
dan saya pastikan diri saya dalam keadaan terbaik
agar badan dan minda saya dapat hadapi perkara mendatang.
- Nak keluarkan tulangnya tak? - Kenalah keluarkan.
Biar saya... Nak saya tunjukkan?
Media menggambarkan saya secara salah.
Saya tak rasa saya seorang yang jahat, jelik dan teruk
seperti digambarkan dalam artikel tertentu.
Saya tegas, suka mendesak,
dan saya memiliki segala sifat yang diperlukan untuk berjaya.
Baru-baru ini, saya kritik cawan teh.
Saya tanya, "Jualannya okey?"
Pemuda itu jawab, "Tak." Saya tanya, "Tahu sebabnya?
Angkat cawan ini.
Jari awak muat tak di dalam tangkainya?"
Dia anggap itu sebagai kritikan kasar.
Namun, saya disalahkan kerana mengkritik.
Mengkritik tangkai cawan teh keluaran syarikat saya sendiri pun
dianggap sesuatu yang buruk. Bagi saya, itu sesuatu yang baik.
Jangan guna sabun, okey?
Jangan sesekali.
Cawan sebegitu takkan masuk katalog kami sebelum ini.
Saya kena jaga hati orang yang begitu bodoh?
Awak guna pisau apa?
- Ini. - Tak bodohkah guna pisau itu?
- Entahlah. - Kenapa?
Kenapa awak guna pisau kecil untuk potong oren besar?
Tahu tak, guna pisau besar lebih cepat?
Potong yang tadi kerana saya tak tahu nak buat apa lagi.
Okey.
Guna pisau besar untuk potong oren, okey?
Awak perlu beri perhatian dan buat kerja dengan cekap.
Nampak? Jauh lebih mudah. Okey?
Awak pernah mengunjungi penjara?
Tak pernah.
Awak tahu bagaimana keadaannya?
Tak juga.
Pemeriksaan tanggal...
Saya tak rasa ada pemeriksaan tanggal di penjara keselamatan minimum.
- Ada. - Mungkin saya tak tahu.
Mungkin awak patut selidik keadaan di penjara.
Saya tak nak kedengaran bodoh. Saya tak nak cakap tentangnya.
Awak mampu laluinya? Tak kira apa pun?
Selamat pagi. Anda sedang melihat video di luar mahkamah persekutuan
di Lower Manhattan.
Martha Stewart baru saja keluar dari mahkamah
selepas dijatuhi hukuman oleh Hakim Miriam Cedarbaum.
Lima bulan di penjara,
lima bulan tahanan di rumah,
dua tahun tempoh percubaan,
dan denda sebanyak 30,000 dolar.
Semasa dia dijatuhi hukuman, keadaan sangat beremosi.
Selamatkan Martha!
Sungguh mengejutkan.
Ketidakadilan!
KAMI SAYANG AWAK, MARTHA
Selamat datang ke Alderson,
pekan penjara yang akan jadi kediaman Martha Stewart selama lima bulan.
Mungkin gelarannya Kem Kek Cawan,
tapi Kem Penjara Persekutuan di Alderson, West Virginia, bukan main-main.
Pengawal penjara tak dapat jamin yang banduan terkenal itu takkan diganggu.
Adakah kami akan mengekori dia
dan pastikan dia tak diganggu banduan lain?
Tidak.
Stewart mengawal semuanya selama ini.
Sesukar mana agaknya
untuk Martha Stewart melepaskan kawalannya?
Pasti teruk nanti.
Pasti teruk untuk Martha Stewart.
HARI 1 DARIPADA 150
"Jumaat, 8 Oktober.
Catatan 5:55 pagi.
Subang mutiara dibenarkan walaupun dipersoal.
Kanta lekap tak dibenarkan. Buang ke dalam kotak.
Pemeriksaan fizikal, pakaian ditanggalkan.
Cangkung, tangan diangkat ke hadapan,
batuk.
Memalukan."
Saya perlu buat semua benda yang ada dalam filem.
Tak sangka saya perlu laluinya.
"Saya dibawa ke bilik J11, tingkat dua.
Bilik saya ada katil bertingkat lama, dengan spring dan rangka logam.
Springnya sangat kendur. Jadi, set katil ini tidak menyihatkan.
Saya nak katil atas.
Namun, orang berumur 62 tahun ke atas automatik dapat katil bawah."
HARI 2 DARIPADA 150
"4:00 pagi, bangun.
5:00 pagi, mandi, syampu.
7:00 pagi, 'kopi'.
"Saya berasa runsing dengan kualiti makanan yang sangat teruk
dan ketiadaan apa-apa yang segar
kerana terlalu banyak makanan berkanji, berkarbohidrat dan berlemak.
Tiada apa-apa yang tulen."
Kopinya sangat teruk.
Saya bukanlah peminum kopi, tapi kopinya memang tak sedap.
Susunya pula... Semuanya teruk.
"Kunjungan ke perpustakaan.
Menonton Grand Canyon, Siri Reader's Digest.
Kita perlu manfaatkan masa untuk belajar benda baru setiap hari.
Meletakkan saya di sini ialah tindakan mengarut. Semua pun tahu."
HARI 6 DARIPADA 150
"Hari ini, saya nampak dua wanita berpakaian cantik,
dan saya melintasi mereka sambil memuji cuaca pagi itu dan penampilan mereka.
Apabila saya sedar yang mereka pengawal dengan melihat rantai kunci perak mereka,
saya usik sikit rantai itu.
Saya kemudian dipanggil dan diberi amaran agar tidak menyentuh pengawal
jika tak nak kena tindakan keras."
Semestinya, saya meminta maaf, tapi kejadian itu begitu remeh
hinggakan saya tak fikir tentangnya."
Saya diheret ke dalam kurungan pengasingan kerana menyentuh pengawal.
Tiada makanan atau minuman seharian.
Ini Kem Kek Cawan. Itu nama julukannya.
Kem Kek Cawan.
Bukan kek cawan pun.
Saya melawat hampir setiap hujung minggu.
Saya akan tiba pada malam sebelumnya, bangun sekitar empat pagi,
dan bawa selimut besar
kerana kita perlu beratur di luar kereta untuk dapatkan meja.
Saya nampak dia berjalan masuk
memakai baju panas dan cermin mata gelap yang disediakan pihak penjara.
Saya tak pernah tengok Martha pakai cermin mata gelap.
Ada sedikit rasa malu, terutamanya dengan orang macam saya
yang dah lama dikenalinya.
Ada orang di sana yang nak buat sesuatu kepadanya.
Nak cederakan dia.
Waktu berjalan pulang pada lewat malam, kita boleh diserang.
Orang diserang, dibelasah, dipukul.
Perkara sebegitu berlaku.
Saya telah diingatkan.
Namun, saya tak dilindungi.
HARI 17 DARIPADA 150
"Hari baru.
Saya mengunjungi rumah tanaman.
Tiada baja, pasu, benih dan lain-lain.
Ada kebun kecil yang diusahakan oleh banduan
yang sudah lama di sini.
Dia juga tiada sumber.
Saya beri dia buku berkebun saya, dan dia amat berterima kasih.
Penjara langsung tak mengubah,
memulihkan, mendidik, membuat orang rasa lebih baik,
mahupun mendorong orang untuk buat benda baik."
HARI 19 DARIPADA 150
"Charles Simonyi. Pertama sekali, apa khabar?
Saya dah lama tak terima e-mel atau pesanan daripada awak.
Saya nak dengar khabar awak."
Kenapa teman lelaki awak melawat sekali saja?
Dia tak suka luangkan masa dengan seseorang di penjara.
Dia menaiki kapalnya mengelilingi dunia.
JUMPA AWAK NANTI.
SAYA NAK PELUK AWAK.
Perkara itu buat saya sedih.
HARI 22 DARIPADA 150
"Hari-hari yang dilalui tiada bezanya.
Saya rasa agak ketinggalan.
Agak kesunyian.
Agak terasing.
Saya rasa sangat tak penting hari ini,
seperti tiada orang akan rindu saya jika saya tak kembali."
Awak ada bertanya dalam penulisan awak...
sama ada awak akan dirindui jika awak tak kembali.
Saya perlu jaga harga diri
dan keyakinan saya bahawa saya orang yang baik.
Tempoh masa itu sangat teruk.
Ada seorang gadis daripada keluarga lapan orang
dari Nutley, New Jersey, yang hidup sederhana, kemudian dapat idea,
membinanya jadi sesuatu yang hebat, dan mendapat untung.
Itulah kisah hidup saya.
Kemudian, semuanya tercampak ke dalam lubang.
Saya terpaksa panjat keluar dari lubang sial itu.
"Bangun jam 6:00 pagi, mandi, pakai baju,
cantikkan bilik air atas, kerja mingguan saya.
Saya segera ke capel kerana sekumpulan Muslimah
minta saya jadi penceramah dalam perjumpaan orang-orang menarik
yang mahu jadi lebih baik dan ubah situasi hidup mereka.
Saya galakkan mereka jadi usahawan
jika mereka ada idea bagus, unik dan jelas.
CARA MULAKAN PERNIAGAAN
Idea yang akan bantu orang lain. Idea yang ramai perlu atau mahu.
Perkara yang saya dah cakap bertahun-tahun masih relevan dan masuk akal.
Saya tahu mereka belajar sesuatu daripada ucapan saya."
Saya diminta untuk bantu merangka rancangan perniagaan.
Memang menarik mendengar harapan dan impian wanita-wanita itu.
Pada awalnya, dia suka mengarah. Dia dah biasa jadi bos.
SUARA SUSAN SPRY RAKAN BANDUAN
Tak lama kemudian, dia sedar kami bersama dalam semua ini.
"Susan Spry memilih dandelion, sorrel, bawang liar dan bawang putih,
dan beri saya separuh tuaiannya.
Dia dah 12 tahun di sini. Dia bijak. Pekebun dalam latihan.
Dia sungguh gembira dapat teman berbual
mengenai kebun, tuaian, kesihatan dan sayur-sayuran.
Saya tak sabar menunggu jamuan."
Martha cuba jadikan hidupnya seronok.
SUARA SISTER CAROL GILBERT RAKAN BANDUAN
Dia kata, "Saya nak buat makan malam. Kita makan sandwic timun."
Saya terfikir, "Sandwic timun? Apa itu? Saya tak tahu apa itu sandwic timun."
Dia baik dengan semua orang.
Dia nak jadi sebahagian daripada hidup semua orang di sana.
HARI 103 DARIPADA 150
"Masa berlalu pantas dan saya dah nak balik ke dunia saya.
Banyak benda nak dibincangkan, difikirkan dan dirancang.
Apabila saya bebas Mac nanti, saya nak terus mulakan kerja."
HARI 149 DARIPADA 150
Selamat petang.
Walaupun hukuman Martha hanya akan berakhir Ahad ini,
ramai beranggapan dia akan dibebaskan
seawal pagi esok,
tepat pada masanya untuk musim bunga dan untuk bab baru Martha Inc.
"Penjara.
Bagaimana keadaannya?
Adakah saya takut?
Adakah saya risau? Adakah saya bosan?
Setelah sekian lama, saya berpeluang untuk bertafakur,
untuk tidak risau,
untuk redakan tekanan sepanjang tiga tahun."
PENJARA PERSEKUTUAN ALDERSON
"Kawan baru.
Idea baru bercambah.
Kebolehan untuk jadi produktif di sebalik semua itu.
Kepulangan saya kepada kehidupan saya serentak dengan musim bunga
yang segar dan baru."
Kami jadi rapat. Kami jadi kawan baik.
Kami saling membantu ketika keadaan sukar.
Saya percaya Martha meninggalkan kesan mendalam terhadap saya.
"Saya berharap, dengan sepenuh hati,
saya dapat bantu para wanita ini mencari kehidupan lebih baik
untuk mereka, anak-anak mereka,
dan keluarga mereka."
HARI 150 DARIPADA 150
Hukuman penjara lima bulan terhadap Martha Stewart telah berakhir.
Itu dia, Martha Stewart.
Bagaimana perasaan awak?
Kami jemput dia,
dan perkara pertama saya cakap, "Apa jadahnya awak pakai?
Di penjara, saya menemui tukang terbaik.
Ponco cantik ini dihadiahkan kepada saya oleh seorang banduan,
dan nampak hebat waktu meninggalkan penjara.
Teman lelaki saya, Charles, hantar jetnya untuk jemput saya.
Saya amat gembira dapat keluar dari situ.
Dengan tepukan gemuruh di Manhattan hari ini,
Martha Stewart kembali bekerja selepas beberapa hari bercuti.
Dia himpunkan dan berterima kasih kepada kakitangan Martha Stewart Omnimedia.
Saya sayang awak semua setulus hati.
Saya juga gembira dapat pulang.
Sebelum itu, dia risau memikirkan pandangan orang terhadapnya.
Kemudian, perkara paling buruk berlaku.
50 USAHAWAN WANITA PALING BERPENGARUH
Dia berjaya tempuhinya.
Dia jadi bebas melalui pemenjaraan.
"SAYA TIDAK BOLEH DIMUSNAHKAN"
Saya bebas.
Tiada belenggu kaki.
Mark Burnett, pencipta The Apprentice,
cadangkan rancangan harian, The Martha Show.
Saya teruja kerana saya memang nak lakukannya.
Awak rasa awak dah kembali?
Saya harap saya telah muncul semula sebagai seorang guru,
sebagai penyampai maklumat berguna.
Kita akan campurkan rempahnya, dan awak akan lumurkannya pada daging.
Wah!
Okey.
Mark Burnett nak rancangan bual bicara dengan tetamu pelbagai,
dan saya pula nak format "cara buat" saya yang tersendiri.
Dia dalam keadaan terdedah ketika itu.
Jika Martha tak masuk penjara,
dia pasti takkan terima cadangan Mark Burnett.
Dia hilang kawalan.
Hasilnya tak seperti yang dijangkakan oleh dia atau para penonton.
Rasa macam dipaksa.
Saya nak ajar awak sesuatu hari ini.
Awak selalu masak tak di rumah?
Saya tak dapat bayangkan Martha mahu meluangkan masanya
bersama selebriti yang tak mahir dengan apa-apa saja yang mereka buat.
Rancangan TV tak guna itu memang teruk.
Orang tertarik kepada Martha Stewart bukan kerana dia rapat dengan selebriti
atau kerana dia selebriti.
Orang tertarik kerana pendiriannya.
Rancangan siang hari itu bukan diri Martha yang sebenar.
Mark Burnett tak faham inti sari Martha Stewart.
Penonton secara langsung, muzik murahan dan...
Itu lebih terasa seperti penjara berbanding berada di Alderson.
Itulah bukti yang hasilnya lebih baik jika dia kawal semuanya, bukan orang lain.
Martha nak buat begitu banyak perkara.
Namun, dia tak dibenarkan jadi CEO kerana sabitannya.
Stewart bergerak pantas untuk menyelamatkan syarikatnya.
Tahun ini, mereka mengalami kerugian 35 juta dolar.
KEKACAUAN DOMESTIK
Rundingan semula kontrak Kmart memang menyedihkan.
Tawaran yang diperoleh pula tidak begitu lumayan.
Apabila kita tak buat untung yang sepatutnya,
banyak kekeliruan berlaku.
Prinsipnya terhadap ketulenan semakin sukar untuk dikekalkan.
Kita tak boleh buat semuanya sempurna.
Pada tahun 2000-an...
SUARA PATTIE SELLERS EDITOR KANAN, MAJALAH FORTUNE
...Martha Stewart Living Omnimedia semakin bergelut dan mengecil.
Kepentingan sosial dan budayanya merudum.
SAHAM SYARIKAT KEKAL 2.50 DOLAR
Apabila Martha disingkirkan daripada jawatan CEO,
keadaan tidak sebaik dulu.
Martha tiada kawalan untuk naikkan syarikat itu semula.
KEBANGKITAN SEMULA YANG GAGAL
Itu syarikat tersenarai awam.
Ada perkara yang Martha perlu lepaskan dan tiada kuasa untuk buat keputusan.
Amat sukar untuk Martha menerimanya.
Saya lebih tangkas sebelum masuk penjara.
Selepas itu, hidup saya jadi kurang mengujakan.
Saya juga rasa itu menjejaskan hubungan saya dengan Charles.
Kami rancang perjalanan panjang.
Kami berjumpa Presiden Iceland,
dan ketika di atas katil, dia kata, "Martha, saya dah nak kahwin."
Dia kata, "Saya akan kahwin dengan Lisa." Saya tanya, "Lisa mana?"
Dia tak beritahu saya apa-apa pun.
"Satu lagi, ibu bapanya tak nak saya bercakap dengan awak lagi."
Saya rasa itu perkara paling teruk yang seseorang boleh buat.
Bagaimana seorang lelaki yang dah 15 tahun bersama saya
boleh buat begitu?
Itu tindakan bodoh terhadap seseorang yang awak sayang.
Jadi, itulah "perceraian" kedua.
The Wall Street Journal melaporkan yang Martha Stewart akan menjual empayarnya,
Martha Stewart Living Omnimedia, kepada syarikat pelesenan runcit...
...lesen berurutan untuk beberapa jenama,
termasuklah item dalam koleksi Jessica Simpson
dan Linens 'n Things.
Itu detik menyedihkan kerana ia menandakan penamat sebuah era.
Ada detik-detik ketika berlakunya perubahan besar.
Apabila saya kenang balik, detik-detik itu memusnahkan semuanya.
Dia dulu memiliki syarikat yang kini sepatutnya bernilai berbilion dolar.
Pasti luar biasa. Dunia pasti berbeza.
Bayangkan.
Saya yang tubuhkan syarikat saya
berdasarkan segala idea, kreativiti dan fikiran saya. Boleh kata begitulah.
Namun, tidak lagi.
Dimiliki oleh orang lain tak sama dengan memiliki syarikat sendiri.
Berapa banyak?
Kerugian saya?
- Secara peribadinya, saya pasti... - 500 juta dolar?
Tak, mungkin lebih satu bilion.
- Jadi... - Lebih sebilion?
Ya, dan...
Cukup. Kita teruskan dengan masa depan.
Ketika itu,
jika kita percaya kepada tuah,
saya rasa tuah saya dah habis.
Saya dah tak sehebat dulu.
Ada benda memperlahankan saya.
Namun, saya ada dua moto.
Pertama, "Belajar benda baru setiap hari."
Kedua, "Apabila kita berhenti berubah, kita takkan berkembang.
Ubah kebun itu jika anda tak suka.
Cabut semuanya dan mula dari awal.
Justin!
SUARA JONAS LARSEN PENERBIT, ROAST OF JUSTIN BIEBER
Justin Bieber alami kejatuhan.
Apa kau cakap?
Biar aku belasah kau cukup-cukup.
Jadi, Justin dan pengurusnya...
BIEBER DITANGKAP!
...merasakan Comedy Central Roast akan jadi peluang
untuk Justin keluar daripada huru-hara yang berlaku di sekelilingnya.
Jadi, ini penting.
Tiada kekangan. Ini sindiran. Serang semuanya.
Pengurus Justin telefon saya dan kata,
"Saya ada berita baik. Saya dapat Martha Stewart."
Martha, pandang sini!
Martha seorang legenda, dan dia membawa pengalamannya di penjara.
Itulah juga perjalanan yang akan dilalui oleh Justin.
Ini seperti campur tangan.
Ketika itu, Martha sudah empat tahun tidak ke udara.
Dari segi budaya, dia tak begitu relevan lagi.
Apa reaksi awak apabila dijemput untuk menyindir Bieber?
Hebat.
Rasa macam sesuatu yang mengejutkan. Rasa macam, "Apa?"
Publisis saya cakap,
"Ini mungkin di luar bidang awak, Martha."
Anak saya kata, "Okey mak. Pergilah masuk Comedy Central."
Dia tanya, "Mak pernah tonton Comedy Central Roast?"
Saya jawab, "Rasanya pernah."
Saya tak pernah tonton pun.
Hei, Martha!
Selamat malam, semua. Saya Kevin Hart.
Selamat datang ke Comedy Central Roast untuk Justin Bieber.
Ya!
Kami akan hentam budak ini cukup-cukup. Saya cakap betul.
Saya cakap betul!
Untuk orang kulit Hitam yang tak kenal wanita tua kulit putih di atas sofa,
itu Martha Stewart.
Ya, itu dia.
Itu Martha Stewart.
Martha Stewart buka baju di bilik persalinan saya.
Sudah!
Jangan salah faham.
Dia cuma nak saya kongkek buah dadanya. Ya!
Saya cuma nak ceriakan suasana. Maaf.
Alexis tanya, "Mak tahu mereka sindir mak juga?"
Saya tak beri perhatian pun.
Martha, seronok tengok awak berinteraksi dengan orang kulit Hitam
buat pertama kali sejak keluar penjara.
Memang bagus.
Martha dah tua hinggakan haid pertamanya pada zaman Renaissance.
Perkara yang paling mengejutkan kami ialah kata-kata orang tentang dia.
Kami tak diberitahu awal-awal mengenainya.
Semua penyanyi rap di atas pentas
dan Martha Stewart telah dihukum penjara paling lama.
Segala yang berlaku semasa sesi menyindir semestinya untuk buat orang ketawa.
Namun, terdapat juga kebenarannya.
Dipersilakan, Martha Stewart.
Pertama sekali, terima kasih, Kevin Hart.
Saya gembira dapat hadir. Itu pun awak.
Duduk dan mendengar lawak awak semua sejak sejam lalu
terasa macam duduk di dalam penjara.
Seperti kita tahu,
Kevin antara bintang filem terhebat ketika ini, dan gelaran itu selayaknya.
Bertahun-tahun dia bersusah-payah.
Apabila dia dapat bayaran besar pertamanya,
dia belanjakan 150,000 dolar untuk beli jam tangan.
Saya lupa istilahnya.
Bukan "kaya orang Amerika Afrika".
Nanti saya ingatlah.
Anda takkan sangka yang Snoop Dogg dah 43 tahun,
dan itu tiga kali ganda lebih lama daripada hayat anjing,
dan dua kali lebih lama daripada hayat kebanyakan kawannya.
Kita sangka dia akan cakap sesuatu yang lembut.
Namun, dia buat sebaliknya.
Saya banyak berkebun,
tapi saya berani kata,
awak alat paling murahan saya pernah tengok.
Penonton terkejut. Tak sangka Martha Stewart begitu lucu.
Mari kita fokus kepada tujuan utama kita, iaitu memberi Justin Bieber petua
untuk digunakan di penjara nanti.
Saya pernah dipenjarakan, dan awak takkan tahan seminggu.
Jadi, berikan perhatian.
Awak perlukan pisau buatan sendiri.
Saya buat guna sikat hujung tirus dan gula-gula getah.
Saya akan tunjukkan nanti.
Senang saja.
Gula-gula getah Bubblicious paling sesuai dan paling seronok nak sebut.
Waktu saya di penjara, semua banduan samseng di blok sel saya
nak cari pasal dengan Martha Stewart.
Jadi, saya buat keputusan ada betina perlu dibelasah.
Saya masuk ke kafeteria,
cari lesbian yang paling gagah,
dan saya tikam dia.
Sejak itu, hukuman penjara lebih mudah daripada membuat skon beri biru.
Dia bintang rancangan itu.
Persembahannya luar biasa.
Persembahannya hebat dari pelbagai sudut kerana Martha mendapat semula identitinya.
Ia meninggalkan kesan.
MARTHA STEWART SINDIR BIEBER BEGITU TERUK
Namanya meningkat naik dalam kalangan penonton muda
yang kata, "Dia geng kita."
Saya duduk di sebelah Snoop selama tujuh jam
dan dia tak henti-henti hisap ganja,
dan saya semakin khayal semakin lama saya duduk di situ.
SUARA SNOOP DOGG KAWAN DAN HOS BERSAMA
Kami duduk bersebelahan, dan asap ganja saya mencetuskan idea
yang kami patut lepak bersama dan berbual.
Pada mulanya, saya banyak beritahu dia betapa saya suka cara kerja dan sikapnya.
Saya rasa dia dapat naikkan taraf saya.
Pengembaraan pun bermula.
Kami terbitkan rancangan parti makan malam yang lucu, luar biasa serta menghiburkan,
dan kami memasak.
Menyatukan budaya ialah perkara baik.
Gabungan itu sangat menarik kerana imej yang Martha bawa
dan imej Snoop sangat bertentangan.
Rancangan itu dapat sambutan.
- Siapkannya, Martha! - Ya.
Saya suka cara awak letak gula cair itu. Memang cantik.
Saya terkejut tengok awak bersama Martha kerana saya membesar dengan karya Snoop.
Apabila saya dan Martha luangkan masa bersama,
kami sedar kami suka benda yang sama, dan kepercayaan hidup kami sama.
Kami suka menyayangi dan mengajar.
Saya pernah cakap, dan saya akan cakap lagi.
Jika anda tak mengikuti Martha Stewart di media sosial,
anda memang rugi.
KAWAN SAYA JUSTIN B!
Dia memanfaatkan media sosial
dengan cara yang kebanyakan orang berumur 70-an
tak tahu cara nak manfaatkannya.
Saya buat tatu ini tadi.
Budaya menemui dia semula,
dan dia masih Martha yang kita kenal sejak berdekad lalu.
Rebut peluang selagi boleh.
Jenamanya bertahan kerana wujud keikhlasan di situ.
Dia bekerja keras, dan dia sangat bijak.
Mula!
Pemetik api Bic EZ Reach, sesuai untuk menyalakan api.
Untuk semua majlis anda.
Perkara paling sukar dibuat adalah mengekalkan kerelevanan budaya
sebagai wanita tua, dan dia berjaya lakukannya.
Kini, dia membaharui dirinya sebagai nenek yang seksi.
- Itu digelar jebak rasa. - Saya ada dengar.
Memperkenalkan model muka depan tahun ini,
Martha Stewart.
Dia model baju renang Sports Illustrated paling tua.
Dia terima begitu banyak perhatian.
Jangan sempitkan peranan Martha Stewart. Dia ibu kepada pembaharuan.
MARTHA STEWART PEMPENGARUH PERTAMA
Wanita Amerika terunggul pada zaman kita.
Ada beberapa orang saja
yang telah mengubah cara kita hidup dengan budaya kita,
barang kita beli, perkara kita fikirkan,
dan dia salah seorangnya.
Martha telah mencipta sebuah dunia.
Sebuah dunia yang subur dan indah.
Kepakarannya terletak pada cita rasa dan kreativitinya.
Itu yang tiada di dunia.
Saya rasa dunia kita dulu lebih menyedihkan.
Dia tersangat sempurna,
dan itu membawa kesunyian,
terutamanya jika kita wanita.
Automatik begitu.
Sepanjang perjalanannya, ada penyangkal,
pembenci, dan orang yang benar-benar nak jatuhkan dia.
Antara aspek luar biasa dalam kisahnya ialah dia berjaya
mengatasi semua itu.
Dengan menerima perkara yang dia tak dapat kawal,
dia jadi lebih relevan kepada dunia.
Dia berhenti menjadi dewi, dan jadi salah seorang daripada kita,
iaitu wanita yang berdepan kepayahan dan berkata, "Saya hendak mara."
Saya nak pastikan semuanya disiram dan membesar dengan baik.
Saya risau tentang semua anak benih saya.
"Maksud budaya bagi kejayaan Martha Stewart
terletak pada kejayaan itu sendiri.
Itu sebab kepayahan dan usahanya ialah sebahagian daripada mesejnya,
tidak menjejaskan, malah penting bagi jenamanya.
Dia menjenamakan dirinya bukan sebagai wanita super,
tapi sebagai wanita seharian.
Saya sentiasa mencari kekosongan.
Apa yang tak wujud? Apa yang perlu wujud?
Apa saya boleh buat untuk mengisi kekosongan itu?
Kita nampak tanah lapang.
Kita pun ubah jadi kebun yang cantik.
Kita nampak bunga yang bukan di tempatnya. Kita pun letak sesuatu untuk gantikannya.
Saya tak nak hadap ketidaksempurnaan.
Namun, saya sedar yang apabila semakin tua,
saya semakin okey dengan ketidaksempurnaan
berbanding dengan waktu saya muda.
Saya rasa ketidaksempurnaan ialah sesuatu yang boleh diterima.
Terjemahan sari kata oleh Syahmi Sapperi